ŠTA SE TO DEŠAVA U GRAČANICI? Umešalo se i Kosovo Polje\nSkupština opštine Gračanica donela je pre nešto više od tri nedelje odluku o međusobnom uređenju katastarskih zona između opština Gračanica i Kosovo Polje.\nTime se predlaže da se deo većinski srpske opštine Gračanica pripoji većinski albanskoj opštini Kosovo Polje, piše Glas Amerike.\nMeđutim do danas nije u potpunosti jasno na osnovu čega je i zbog čega tačno Skupština opštine Gračanica donela ovu odluku.\nDok se predsednik Srbije zalaže za razgraničenje sa Albancima, a predsednik Kosova za korekciju granica između Srbije i Kosova, gradonačelnik Gračanice zalaže se za uređenje katastarskih linija između ove i opštine Kosovo Polje. Ideja gradonačelnika Srđana Popovića koja je već institucionalizovana podrazumeva da opština Gračanica “pokloni” susednoj opštini Kosovo Polje više od stotinu hektara teritorije.\nSkupština opštine Gračanica usvojila je na vanrednoj sednici 12. septembra predlog gradonačelnika Srđana Popovića, za kako se navodi, pokretanje pravnih postupaka za međusobno uređenje katastarskih linija između opština Kosovo Polje i Gračanica u Katastarskim zonama Preoce i Ugljare.\nCilj je da se kako Glas Amerike saznaje oko 108 hektara teritorije opštine Gračanica, na kojoj postoji i nekoliko stotina uglavnom stambenih objekata, ustupi opštini Kosovo Polje.\nTroje odbornika protiv odluke\nProtiv ove odluke glasalo je troje odbornika. Jedna od njih Milena Zdravković rekla je na sednici da je ovaj proces potpuno netransparentan.\n„Ni mi, kao pojednici koji smo deo ove strukture, a ni ljudi koji žive u ovoj opštini i koji imaju puno pravo da znaju mnogo više o ovom pitanju, nismo dovoljno obavešteni. Treba da se organizuju javne debate na ovu temu“, rekla je odbornica opozicione Samostalne liberalne stranke.\nU Zakonu o administrativnim granicama opština između ostalog se navodi da se granice opština ne mogu izmeniti bez prethodnog konsultovanja građana opština ili dela opštine koji su deo izmene. Navodi se i da predlog za stvaranje novih opština i izmena administrativnih opštinskih granica mora da sadrži i izveštaj koji se sastoji od načina održavanja konsultacija sa građanima, kao i rezulatat za i protiv nakon tih konsultacija, kao i overenu listu građana, koji predstavljaju novu opštinu.\nMeđutim odbornici nisu dobili ni izveštaj o načinu održavanja, niti rezultate konsultacija sa građanima.\nGradonačelnik: Odluka i na zahtev meštana\nPredlagač odluke, gradonačelnik Gračanice Srđan Popović, koji nije prisustvovao sednici kada se o tome raspravljalo i glasalo, rekao je za KIM radio dan posle usvajanja odluke, da je svoj predlog Skupštini opštine uputio i na osnovu zahteva meštana, koji su se – kako kaže – obratili opštini radi lakše administrativne procedure i teritorijalne blizine opštini Kosovo Polje.\nNa osnovu Zakona o uvidu u javnim dokumentima Glas Amerike je zatražio od opštine Gračanica zahtev meštana na osnovu kojeg je, kako tvrdi gradonačelnik, predložio uređenje katastarskih linija. Iz opštine smo istog dana dobili sledeći odgovor:\n„Ovim putem vas obaveštavamo da smo primili zahtev na osnovu kojeg tražite pristup javnim dokumentima opštine Gračanica. Odgovor ćete dobiti u zakonski predviđenom roku“, navodi se u odgovoru opštine Gračanica.\nZakonski rok od sedam dana je prošao još 20. septembra, a od opštine Gračanica nije stigao traženi dokument. Zbog toga smo kosovskom ombudsmanu uputili žalbu, koju je on prihvatio i obavestio nas da će pokrenuti istragu o eventualnom kršenju ljudskih prava.\nInace predlagač odluke, gradonačelnik Gračanice naveo je u pisanom obrazloženju predloga još nekoliko razloga za svoj predlog.\nGrađani jedne opštine, plaćaju porez drugoj\nJedan od njih je da vlasnici objekta koji se nalaze na teritoriji opštine Gračanica, a koji su deo katastarskih zona koje su predmet ove odluke, porez plaćaju opštini Kosovo Polje, kao i da se podaci o – kako navodi – ličnim i građanskim stanjima, vode u civilnom registru opštine Kosovo Polje. Međutim Popović ne navodi kako je to moguće i prema kojem zakonu građani jedne opštine, porez plaćaju drugoj opštini.\nKao jedan od argumenata gradonačelnik navodi da to radi i za dobrobit građana, koji žive u tim objektima, jer će time – prema njegovim rečima – doći do objedinjenja svih usluga koje se pružaju građanima u jednom administrativnom centru, čime će se građanima u velikoj meri olakšati pristup uslugama. Iz predloga gradonačelnika nejasno je o kojim se uslugama radi i zašto opština Gračanica ne pruža te usluge svojim građanima, nego je potrebno da to uradi opština Kosovo Polje.\nGlas Amerike zatražio je od gradonačelnika Srđana Popovića intervju u kojem bi odgovorio na ova pitanja. Popoviću smo uz zahtev na ova poslali i pitanje kada su i gde održane konsultacije sa građanima i šta je pokazao rezultat tih kosultacija, kao i koliko će tačno hektara zemlje i objekata pripasti opstini Kosovo Polje, međutim odgovor jos uvek nismo dobili.\nPred kameru neće ni „poklonoprimci“, odnosno predstavnici opštine Kosovo Polje. Gradonačelniku Burimu Beriši Glas Amerike je uputio zahtev za intervju pre sedam dana, ali do danas nismo dobili odgovor.\nMeđutim kako je Glasu Amerike nezvanično rečeno u opštini Kosovo Polje, kod njih je stigla kompletna dokumentacija o međusobnom uređenju katastarskih zona između opština Gračanica i Kosovo Polje, kojom je predviđeno da se deo opštine Gračanica pripoji opstini Kosovo Polje.\nOva tačka biće – kako kažu u opštini Kosovo Polje – na dnevnom redu Skupštine opštine tokom ovog meseca.


Odgušenje kanalizacije Veljko Vlahović, pouzdano i 100% sigurno odgušenje i otpušavanje kanalizacije u Veljko Vlahović\nUzevši u obzir da po zahtevu klijenata mogu da budu vršene hitne intervencije, slobodno se može reći da je odgušenje kanalizacije Veljko Vlahović usluga, koja je na raspolaganju svima kad god im je to potrebno.\nPraktično govoreći, u bilo koje doba dana i noći, a potpuno svejedno da li je u pitanju radna sedmica ili dani vikenda, te bilo koji državni praznik, vodoinstalater će da izađe na teren u najkraćem mogućem roku nakon što ga klijent bude putem telefona kontaktirao. Vrlo je važno da prilikom prvog kontakta klijent informiše majstora o tome gde je tačno nastao problem u njegovom objektu i kako se manifestovao. Sve te informacije će značiti majstoru, koji putem telefona može samo da iznese okvirnu procenu, ali će tačne informacije o tome koliko će određena usluga koštati i koliko će vremena biti potrebno da je izvrši, on moći klijentu da pruži isključivo nakon što bude izašao na teren. Upravo zato i jeste praksa da nedugo nakon telefonskog kontakta vodoinstalater poseti predmetni objekat.\nA tom prilikom će on kao prvo videti u kakvom se zaista stanju kanalizacioni sistem nalazi. Zatim će moći da izvrši procenu i o tome koliki je nivo zaprljana u pitanju. U skladu sa svim tim informacijama vodoinstalater i donosi odluku o tome da li je bolje da u konkretnom slučaju izvrši ručno odgušenje kanalizacije Veljko Vlahović ili da koristi mašine, kako bi odgušenje bilo izvršeno pod pritiskom.\nKako u praksi izgleda odgušenje kanalizacije Veljko Vlahović?\nJednostavnije bi bilo reći da će vodoinstalater nastojati ne samo da u kratkom roku odgušenje kanalizacije Veljko Vlahović i to ručno ili mašinski, nego da će se potruditi i da konkretni prostor zaprlja što je moguće manje, kako bi na taj način klijentima olakšao kasnije čišćenje.\nUpravo zato da bi izbegao veću štetu, klijent bi trebalo da kontaktira ove majstore čim primeti da je došlo do bilo kakvih poteškoća u funkcionisanju konkretnog vodovodnog sistema. Međutim, svi smo svesni da to retko ko radi, već se nada da će se konkretni sistem osposobiti sam od sebe. Ali to se ne dešava, pa onda treba da bude izvršeno odgušenje kanalizacije, što je svakako usluga, koja se smatra izuzetno zahtevnom u svakom smislu.\nU praksi, to podrazumeva da vodoinstalater brzo nakon što ga klijent bude kontaktirao izlazi na teren, odnosno posećuje objekat u kome je došlo do problema.\nTamo se lično uverava u njegovo stanje, te procenjuje koliki je nivo zaprljanja. Inače je u pitanju informacija, koja je izuzetno značajna za vodoinstalatere, jer isključivo na osnovu tog podatka, oni mogu i da donesu odluku o tome da li je bolje da bude izvršeno mašinsko ili ručno odgušenje kanalizacije Veljko Vlahović.\nOno što bi klijenti trebalo da znaju jeste da se ručno odgušenje u većini slučajeva vrši u objektima, u kojima nije detektovan visok nivo zaprljana. Praktično, ukoliko vodoinstalater može relativno lako da pristupi mestu, za koje je utvrdio da je problematično, gotovo je sigurno da će vodoinstalater u tom slučaju pristupiti ručnom odgušenju. Tada se koristi sajla, koja ima za cilj da otkloni konkretni problem.\nMeđutim, ako vodoinstalater bude prilikom prvog pregleda utvrdio da je nivo zaprljana izuzetno visok, a da je istovremeno došlo do problema na mestu u cevima, koje nije tako lako dostupno, moraće da primeni drugačiju uslugu. Tada se u većini slučajeva vrši mašinsko odgušenje kanalizacije Veljko Vlahović.


U Novom Sadu otvoren prvi 'Sajam zavičaja' - Novosti - Turistički svet\nU Novom Sadu otvoren prvi "Sajam zavičaja"\nPotpredsednik Pokrajinske vlade Đorđe Milićević i ministarka trgovine i turizma u Vladi Srpske Dragica Kovač, otvorili su juče u Novom Sadu prvi "Sajam zavičaja – zavičaj kroz privredu, turizam i kulturu". ...\nMilićević je istakao da je namera ove manifestacije da bude integrišuća i koheziona snaga za pripadnike našeg naroda i u Srbiji i u regionu, ali, i stimulans za napredak regiona u celini.\nPrvi "Sajam zavičaja" je okupio sve one koji su već sada nosioci te saradnje i koji, u budućnosti, toj saradnji mogu dati nove oblike, i novu sadržinu. Prema Milićevićevim rečima, među njima su predstavnici privrednih komora Srpske, Banja Luke, Vojvodine, turističkih organizacija Srpske i Vojvodine, Zajedničkog veća opština Vukovara, privrednici iz zemalja regiona. Takođe, ova sajamska manifestacija okupila je oko 50 zavičajnih udruženja, koja prezentuju svoju kulturu, tradiciju i običaje, i svojim delovanjem čine most između Srbije i država iz kojih su se ovde doselili.\n- Naša saradnja je s jedne strane bazirana na zajedničkim emocijama koje reč zavičaj simbolizuje. S druge strane ona mora da bude bazirana i na obostranom interesu - naveo je Milićević i dodao da taj interes može da se pronađe u zajedničkim poslovnim poduhvatima.\n- Prateći politiku naše države, u kontekstu celokupne brige za naš narod u zemljama u okruženju, i njenog čvrstog opredeljenja, da u tome ne pravi nikakve kompromise, podrška Pokrajinske vlade jeste naše trajno opredeljenje - naglasio je Milićević i dodao da se kroz pokrajinski Fond za izbegla i raseljena lica u kontinuitetu pomaže onima koji su došli u Srbiju, ali i povratnicima.\nMinistarka Kovač je izrazila zadovoljstvo zbog organizovanja manifestacije, koja, kako je istakla, pruža priliku da se da se na jednom mestu skupe ideje, stvaralaštvo i predstave potencijali srpskog naroda.\n- Ova manifestacija promoviše vrednost zajedništva, saradnje i razvoja - naglasila je ministarka Kovač i dodala da s druge strane doprinosi unapređenju saradnje u brojnim oblastima i dodatnoj afirmaciji naših potencijala u regionu. Ona je kao oblast od zajedničkog interesa istakla turizam, navodeći da je svaki treći turista u Srbiji iz Srpske.\n"Sajam zavičaja" zajednički su organizovali Pokrajinski sekretarijat za regionalni razvoj, međuregionalnu saradnju i lokalnu samoupravu i Fonda za pružanje pomoći izbeglim, prognanim i raseljenim licima. Otvaranju sajma prisustvovali su predstavnici Narodne skupštine Srpske, članovi Pokrajinske vlade, pokrajinski poslanici, predstavnici Zajedničkog veća opština Vukovar.


Novi Zakon o zaštiti potrošača i nove obaveze za trgovce- Za usluge majstora obavezan predračun - RTV Santos\nNovi Zakon o zaštiti potrošača i nove obaveze za trgovce- Za usluge majstora obavezan predračun\nNovi zakon o zaštiti potrošača stupio je na snagu juče, a najveća novina, registar „Ne zovi“ je u procesu nastajanja i biće uspostavljen u narednih 12 meseci, saopštila je ministarka trgovine, turizma i telekomunikacija Tatjana Matić.\nOna je rekla da će neke odredbe zakona, kao što su prekršajni nalozi, automatski stupiti na snagu od ponedeljka, za reklamacije, neizdavanje računa i predračuna.\nMinistarka je istakla da je u okviru zakona novina i to što će za sve usluge čija je cena veća od 5.000 dinara izdavati predračun. Dodala je da se to naročito odnosi na majstore koji vrlo često za obavljanje neke usluge ne saopštavaju cenu unapred, a kada obave posao kažu iznos koji bude prilicno visok, pa je izdavanje predračuna još jedan vid zaštite potrošača.\nRegistar „Ne zovi“, koji predviđa ovaj zakon, a preko kojeg će svi potrošači koji ne žele da im se roba ili usluge nude preko fiksnog ili mobilnog telefona moći da „stopiraju“ takvu dosadašnju praksu trgovaca primenjivaće se u periodu od narednih 12 meseci, kada bude uspostavljen softver, rekla je Matić.\nPrethodnoU Vojvodini oblačno i suvo, na planinama slab sneg\nSledećeОдржан годишњи концерт КУД „Пионир“


"Plesna atrakcija" na beogradskom Sajmu građevinarstva - Bizlife.rs\n„Plesna atrakcija“ na beogradskom Sajmu građevinarstva\n11:15 Beograd , 16/04/2018\n44. Međunarodni sajam građevinarstva, SEEBBE, biće održan od 18. do 21. aprila. Na Više od 600 izlagača iz 27 zemalja predstaviće, u sedam hala Beogradskog sajma i na otvorenom prostoru, kompletnu ponudu iz svih oblasti građevinske delatnosti.\nNajveća atrakcija manifestacije biće bager koji pleše. Bagerov ples posetioci mogu da odgledaju svakog dana u 11, 13, 15 i 17 časova.\nRadno vreme je svakog dana od 10 do 19 h, a 21. aprila od 10-17 časova.\nbeograd građevinarstvo sajam bager


Prvi pacijenti u KC Niš, od četvrtka operacije – Studio B\nPrvi pacijenti u KC Niš, od četvrtka operacije\nPrvi pacijenti u KC Niš, od četvrtka operacije Tanjug\nObjavljeno: 25.12.2017. 15:56 Izmenjeno: 25.12.2017. 15:56\nPrvi pacijenti primljeni su danas u novi Klinički centar u Nišu, sa operacijama će se početi u četvrtak, a instaliran je i treći aparat za zračenje u toj ustanovi.\nKlinički centar u Nišu posetio je ministar zdravalja Zlatibor Lončar, koji je poručio da je danas istorijski dan za 2,5 miliona građana juga Srbije.\nLončar je obišao pacijente i porazgovarao sa njima i kaže da su svi zadovoljni uslovima i osobljem.\n„To je bio naš najveći cilj – da se Klinički centar završi, da primi pacijente i on sada treba da uđe u proces normalnog funkcionisanja. To nije ni malo lako, da se uđe u 50.000 kvadrata i sve organizuje…Taj deo sada u najvećoj meri zavisi od ljudi zaposlenih u Kliničkom centru“, rekao je Lončar novinarima.\nOn je podvukao da će od četvrtka početi da se obavljaju operacije, a da je danas već urađeno 26 magnetnih rezonanci i 16 sekenara.\n„Ispunili smo obećanja, 2,5 miliona ljudi je dobilo ono što im pripada i što zaslužuju, da kada se razbole dobiju najbolje uslove za lečenje, što grantuje da će se oni brže oporaviti“, rekao je Lončar.\nKada je reč o trećem aparatu za zračenje, ministar je rekao da je reč o akceleratoru na kojem mogu da se rade najsavremenija i najzahvetnija zračenja kod specifičnih tumora.\nAparat, dodao je, mora prvo da se testira, te će u narednih nedelju – dve biti u funkciji.\nKako je rekao, sa dva aparata koji već rade, liste čekanja su smanjene sa 800 na 250 pacijenata, a insistira se na tome da do kraja marta u niškom Kliničkom centru ne sme da bude lista čekanja za zračenje.\nAparat za zračenje i skener CT simulator, koji su nabavljeni zajedno, kao i građevinski radovi za njihovu ugradnju i delovi, vredni su 2,65 miliona evra, naveo je Lončar.\nOn je rekao da pacijenti iz stare zgrade neće biti preseljeni u novu zgradu, jer je stav struke da se na taj način može preneti neka bolnička infekcija.\n„Pacijenti koji leže u starom delu ostaće tamo dok ne ozdrave i odu kući, a svi novi pacijenti koji dolaze biće smešteni u novi deo“, pojasnio je ministar.\nLončar je dodao da je već dve trećine osoblja prešlo u novu zgradu, a da je trećina ostala da se brine o pacijentima koji su ranije primljeni u bolnicu.\nKlinički centar će, kako kaže, punim kapacitetom početi da radi polovinom januara. Zbog nove opreme i proširenja kapaciteta biće zaposleno još 96 zdravstvenih radnika, a proceniće se koliko je potrebno još tehničkog osoblja – IT stručnjaka, inženjera…\nLončar kaže da će to biti još pet, šest ljudi koji će održavati sistem koji je tako projektovan da radi sedam dana bez vode i struje.\nUpitan kada će Niš dobiti pet-sken, on je rekao da će nabavka još po jednog ići u Beograd i Sremsku Kamenicu, ali i da se ide na to da Srbija proizvodi neophodan potrošni materijal koji se sada uvozi i koji je veoma skup.\n„Realno je da za godinu, dve, Niš konkuriše za Pet sken“, rekao je ministar.\nDirektor KC Niš Zoran Radovanović istakao je da se u ustanovi već radi kompletna dijagnostika.\n„Prošle godine u ovo vreme pustili smo dva aparata za zračenje, sa trećim aparatom dobijamo da će pacijent kome se, nažalost, dijagnostikuje maligna bolest, sedam dana po završetku dobiti zračnu terapiju na najsavremenijem aparatu u svetu“, rekao je Radovanović.\nNiški Klinički centar otvoren je 17. decembra u prisustvu predsednika Srbije Aleksandra Vučića, premijerke Ane Brnabić i clanova Vlade, ima 50.000 kvadrata, 38 klinika i 1.525 bolničkih postelja.


DAN ODLUKE: U toku debata o Srbiji\nKRIZNI ŠTAB: Čuli ste za incident u Nišu, nema opravdanja! Ograničićemo 5 49\t221\nSRPSKI TURISTI OPREZ! MASOVNA HAPŠENJA PO GRČKIM LETOVALIŠTIMA: Policija 31\t227\nŠVERC U PREVOZU 10.000, SLUŠALICE NA PEŠAČKOM 12.000! Za neke KAZNE koje 112\t629\nSPREMA NAM SE "SAVRŠENA OLUJA": Dr Tiodorović objasnio JEDINI način da 25\t306\n28.06.2013. 09:33h 06.03.2017. 19:04h\nBRISEL - Na današnjem sastanku šefova država i vlada Evropske unije u Briselu odlučeno je da se Srbiji kao datum za početak pregovora o pristupanju Evropskoj uniji dodeli 14. januar, inače prvi dan Srpske nove godine, saznaje Kurir.\nSrbiji na današnjem sastanku nije postavljen nijedan novi uslov, štaviše u zaključku koji je usvojen više se ne pominje ni provera poštovanja i ispunjavanja odredaba Briselskog sporazuma u decembru na kojoj je oštro insistirao nemački Bundestag.\n"Odluka je rezultat istorijskog dogovora Beograda i Prištine", poručio je predsednik Evropskog saveta Herman van Rompej sa konferencije za medije koja je održana posle sastanka EU lidera. "Lideri EU treba da potvrde pregovarački okvir pre početka u januaru", ali bez dodatnih uslova, dodao je Van Rompej.\nRompej je potvrdio i da nema nikakvih novih uslova za početak tih pregovora. Na pitanje da li će Evropski savet (vođe EU) potvrđivati pregovarački okvir sa Srbijom koji usvoji Savet ministara, na predlog Evropske komisije, Rompej je rekao da je uobičajeni postupak da mandat za početak pregovora zakonski usvaja Savet ministara, a politički može da ga potvrdi Evropski savet.\nOdmah posle dogovora u Briselu, predsednik evropske porodice Herman van Rompej oglasio se na Tviteru napisavši da je Evropski savet odlučio da sa Srbijom pokrene pregovore o ulasku u EU.\nOdređivanje datuma pregovora značajno je pre svega za buduće investitore i sigurnost njihovih ulaganja u Srbiju jer od tog dana iza Srbije na svojevrstan način kao garant stoji i EU. Štaviše, od tog dana Srbija će imati otvoren put ka milionskim pristupnim fondovima EU. Sastanak u Briselu počeo je jutros oko 10.15 sati, a oko 10.40 počela je debata o Srbiji koja je trajala do 13 sati.\nDačić: Odluka istorijska, Srbija nije najzadovoljnija\nPremijer Srbije Ivica Dačić izjavio je u Kruševcu da je odluka Evropskog saveta da otvori pristupne pregovore konačna, istorijska, ali da Srbija njome nije najzadovoljnija. Sednica vlada svih 28 država članica biće održana najkasnije u januaru na zahtev Nemačke, najavio je premijer i dodao:\n"Nismo najzadovoljniji zbog toga što je u januaru, ali u svakom slučaju je ovo istorijski dan".\nNikolić: Očekujem da Srbija brzo počne pregovore\nPredsednik Srbije Tomislav Nikolić izrazio je danas očekivanje da će Srbija vrlo brzo početi pregovore o članstvu u EU. "Po podne ili predveče očekujem da ćemo znati tačno šta piše, šta je ko tražio i šta je ko zahtevao", rekao je Nikolić novinarima u Kruševcu gde je položio venac na spomenik kosovskim junacima.\nNikolić je rekao da ostaje pri tome da Srbija treba da nastavi da radi, a ne da čeka milostinju, i da je američki ambasador Majkl Kirbi bio u pravu da prvog jula treba da počnemo pregovore. "Očekujem da jednog dana budemo u EU, da vrlo brzo počnemo pregovore i da nastavimo da sprovodimo reforme, a ko je zadovoljan, zadovoljan je, a ko nije - nije, treba 27 članica zadovoljiti", rekao je Nikolić.\nPredsednik Srbije je na svom zvaničnom tviter profilu napisao da smo današnju odluku Saveta EU dočekali kao signal da smo u EU poželjni i ravnopravni.\n"Okrećemo se ekonomiji i podizanju standarda građana", napisao je Nikolić.\nPredsednik Srbije ocenio je danas da je odluka evropskih lidera da se ododbri pokretanje pregovora o članstvu Srbije u EU jasan znak da je Srbija vratila ugled u svetu, kao i da "car Lazar 1389. nije imao drugi izbor, ali ga mi sada imamo".\nOn ocenjuje i da je današnja odluka jasan znak da je Srbija ista koa i druge zemlje.\n"Ugled imamo u onim državama koje su nam prijateljski naklonjene, ali i u onim državama koja nas baš ne vole previše, sada svi sa poštovanjem govore o Srbiji", kazao je Nikolić na vidovdanskom saboru u selu Kondželj kod Prokuplja.\n"Pokušaću da Srbija ne ratuje, nego da se Srbija takmiči. 1389. car Lazar nije imao drugi izbor, a mi sada imamo", kazao je Nikolić.\nAngela Merkel: Implementacija preduslov za početak pregovora\nNemačka kancelarka Angela Merkel izjavila je danas u Briselu, nakon odluke Evropskog saveta o otvaranju pregovora sa Srbijom, da je primena Briselskog sporazuma preduslov za pristupnu konferenciju.\n“Srbija I Kosovo su napravile napredak u normalizaciji odnosa. Sećam se moje posete Beogradu pre dve godine, I tada se vodila kontroverzna diskusija o pitanju kako dalje. Mnogi problemi su prevaziđeni I postoji pravi napredak”, naglasila je ona.\nKancelarka je dodala da je zbog toga konstatovano da se može čestitati na napretku I da je iz ugla Berlina moguće da se prva pristupna konferencija sa Srbijom održi u januaru 2014.godine. Na pitanje novinara da li će Srbija morati da prizna nezavisnot Kosova da bi postala članica EU, nemačka kancelarka je izbegla direktan odgovor, rekavši da će pregovori, kako svi znaju, trajati dugo.\nVestervele čestitao Vučiću otvaranje pregovora sa EU\nMinistar spoljnih poslova Gvido Vestervele čestitao je danas prvom potpredsedniku Vlade Srbije Aleksandru Vučiću i građanima Srbije dobijanje datuma i otvaranje pregovora sa Evropskom unijom. Vestervele je čestitao na naporima koje je Srbija učinila u poslednjih nekoliko nedelja, a pvom potpredsedniku Aleksandru Vučiću na ličnim naporima koje je uložio da bi Srbija dobila datum.\nJelko Kacin pozdravio odluku Evropskog saveta\nIzvestilac Evropskog parlamenta za Srbiju Jelko Kacin pozdravio je današnju odluku Evropskog saveta da otvori pregovore o članstvu sa Srbijom i ocenio da bi oni mogli da počnu već ove godine.\n"Današnja odluka Evropskog saveta predstavlja istorijski dan za Srbiju kada je napravljen odlučujući iskorak ka Evropi i uspostavljanju moderne, otvorene i razvijene Srbije", naveo je Kacin u današnjem saopštenju.\nOn je dodao da zaključci Evropskog saveta predstavljaju "najbolje priznanje Vladi na postignutim rezultatima, ne samo u vezi pitanja normalizacije odnosa sa Kosovom, već i na drugim poljima, kao što je borba protiv korupcije i učvršćivanje vladavine prava". Kacin je izrazio zadovoljstvo zato što se Srbija "odgovorno i uspešno" suočila sa izazovima i time prihvatila "štafetu širenja EU na Zapadnom Balkanu", neposredno pre pristupanja Hrvatske EU.\n"Vlada Srbije se izborila za datum za početak pregovora o članstvu u najkraćem roku u datim okolnostima", zaključio je Kacin.\nSelaković: Radujem tome što se neke stvari sada čine mnogo izglednijeMinistar pravde i državne uprave Srbije Nikola Selaković izjavio je da će Evropska unija posle današnje odluke o otvaranju pristupnih pregovora sa Srbijom obaviti skrining (analitički pregled) srpskih institucija i da će u decembru doneti pregovarački okvir.\nSelaković je novinarima u Skupštini Srbije rekao da se njegovo ministarstvo uveliko priprema za pristupne pregovore i da će u tom smislu iskoristiti i predstojećih nekoliko meseci.\n"Neću da kažem da se radujem mučnim razgovorima i velikom radu, ali se radujem tome što se neke stvari sada čine mnogo izglednije", rekao je on i dodao da zna tačno šta njegovo ministarstvo očekuje kako bi se uspešno pripremilo za pregovore sa EU.\nSelaković je pozdravio odluku Evropskog saveta da otvori pristupne pregovore sa Srbijom, a kao posebno važna pomenuo je pregovaračka poglavlja 23 i 24 koja govore o pravosuđu, borbi protiv korupcije i ljudskim i manjinskim pravima. Ministar pravde je rekao i da Skupština Srbije upravo danas razmatra dve ključne strategije za reformu pravosuđa i za borbu protiv korupcije za koje je kazao da su od ključne važnosti za Srbiju.\nDežer: Pregovarački okvir na jesenŠef delegacije Evropske unije u Srbiji Vensan Dežer izjavio je povodom današnjih zaključaka lidera EU o pokretanju pregovora o članstvu sa Srbijom, da je rad na pristupnim pregovorima već počeo. Na konferenciji za novinare Dežer je rekao da će Evropska komisija uskoro predložiti okvir za pregovore sa Srbijom i da bi to moglo biti gotovo na jesen, u oktobru-novembru. Prema njegovim rečima, i skrining proces mogao bi biti završen u oktobru-novembru. Dežer je dodao da Srbija mora što pre da odredi pregovarački tim i glavnog pregovarača koji će da koordinira pregovore po poglavljima.\nGrubješić: Ni zeleno, ni uslovi, već jasna odluka\nPotpredsednica Vlade Srbije za evrointegracije Suzana Grubješić izjavila je da današnja odluka lidera EU nije ni zeleno svetlo, ni uslovni datum već jasna odluka da se otvore pristupni pregovori sa Srbijom.Ona je rekla da će Evropska komisija početi izradu pregovaračke platforme, i podsetila da će prva međuvladina konferencija, kojom se i formalno otvaraju pregovori, biti održana najkasnije u januaru.Upitana da li je moguće da, kada Evropski savet bude potvrđivao tu platformu, dođe do novih problema, Grubješić je rekla da ne bi trebalo da bude nikakvih problema, i da Srbija ima i vremena i znanja da taj posao obavi."Pred nama je veliki posao. Posle 12 godina dočekali smo da se i ovaj zadatak završi i ispuni. Želim da zahvalim građanima koji su sve ovo vreme podržavali evropski put koji nije ni lak ni jednostavan", rekla je Grubješić.Prema njenim rečima, današnja odluka nije poklon Srbiji, jer Srbija je tu odluku zaradila obavivši veliki posao."Još veći posao je pred nama, jer proces pregovaranja je dugotrajan", rekla je Grubješić, dodavši da ne može da precizira koliko će on trajati.\nFile: Čestitke Srbiji, radujem se pregovorima\nKomesar za proširenje EU Štefan File čestitao je danas Srbiji na odluci Evropskog saveta o otvaranju pristupnih pregovora. "Čestitke Srbiji i Kosovu. Već sada se radujem pregovorima", napisao je on na svom Tviter nalogu.\nMrkonjić: Lepe vesti na Vidovdan\nPočetak pristupnih pregovora EU sa Srbijom otvara nove mogućnosti za srpsku privredu i finansiranje razvojnih projekata, smatra ministar saobraćaja Milutin Mrkonjić."Dobijanje datuma svakako ima veliki politički značaj za našu zemlju, jer se stvaraju novi uslovi da naša privreda i zemlja krenu napred", izjavio je Mrkonjić."Dobro je da je, najzad, jedan Vidovdan lep dan - lepe vesti za srpski narod", istakao je on, dodajući da je 28. jun uvek bio značajan datum u našoj istoriji. Ministar saobraćaja je ukazao da se Srbiji otvaraju mogućnosti korišćenja raznih fonodova za projekte koji su od evropskog interesa a, pre svega, za putne i železničke koridore 10 i 11, i za reku Dunav koja je evropski Koridor 7."Pristup evropskim fondovima biće mnogo veći, a razvoj svake zemlje je osnova zapošljavanja i otvaranja novih radnih mesta", kazao je Mrkonjić.On je napomenuo da je to posebno važno za Srbiju za koju je 2013. godina u znaku štednje kojom je predviđeno i smanjivanje dela sredstava namenjenih investicijama."Dobijanje datuma je nova šansa za razvoj naše privrede i stvaranje uslova da naša preduzeća bolje rade, kao i za završetak velikih projekata, pre svega koridora u narednih četiri do pet godina", zaključio je Mrkonjić.\nRasmusen: Eto šta se postiže dijalogom\nGeneralni sekretar NATO Anders fon Rasmusen ocenio je danas da odluka Evropskog saveta o otvaranju pristupnih pregovora sa Srbijom pokazuje šta sve može da se postigne dijalogom i poručio da će Kfor i dalje raditi na stvaranju bezbednog okruženja za sve građane na Kosovu. "Pozdravljam odluku o Evropskog saveta o otvaranju pristupnih pregovora sa Srbijom i Sporazuma o stabilizaciji i pridruživanju sa Kosovom. To pokazuje šta sve može da se postigne putem reforme i dijaloga", napisao je Rasmusen na svom Tviter nalogu.\nInače, evropski lideri su na kraju drugog dana samita, koji je počeo juče po podne, raspravljali o datumu na osnovu preporuke koju je pre dva dana u Luksemburgu usvojio Ministarski savet, koji čine šefovi diplomatija zemalja članica. Ministri su na sastanku u Luksemburgu preporučili da Srbija počne pristupne pregovore najkasnije u januaru 2014, a Nemačka je insistirala na proveri u decembru kojom bi se EU uverila da je sporazum o normalizaciji odnosa Beograda i Prištine u potpunosti sproveden.\n"Posle ogromnih koraka koje je Srbija napravila u rešavanju kosovskog pitanja, posle sastanaka premijera (Ivice Dačića i Hašima Tačija) i sporazuma koji je potpisan, Srbija pokazuje - njen premijer svakako, a nadam se i predsednik - posvećenost da vode zemlju na evropskim temeljima sa perspektivom da se učlani u EU", kazao je predsednik Evropskog parlamenta Martin Šulc.\nHrvatski premijer Zoran Milanović, koji poslednji put prisustvuje samitu u svojstvu posmatrača, rekao je, ulazeći u sedište Saveta, da je pitanje otvaranja pregovora sa Srbijom od strateškog značaja za Hrvatsku.\nEšton, Dačić i Tači 8. jula na novom sastanakuVisoka predstavnica EU za spoljnu politiku i bezbednost Ketrin Ešton sastaće se ponovo sa premijerom Srbije Ivicom Dačićem i kosovskim premijerom Hašimom Tačijem 8. jula, saopštila je danas putem Tvitera njena portparolka Maja Kocijančič."Eštonova najavljuje novi sastanak sa premijerima Dačićem i Tačijem za 8. jul", napisala je danas na svom Tviter nalogu portparolka visoke predstavnike Maja Kocijančič.\nAutor: EPK, Biljana Bojić, Foto: Reuters\nKRIZNI ŠTAB: Čuli ste za incident u Nišu, nema opravdanja! Ograničićemo broj kupača na Adi ako se mere ne budu poštovale 5 49\t221


BIH uskoro dobija prvi dobrovoljni penzioni fond - Indikator.ba\nBIH uskoro dobija prvi dobrovoljni penzioni fond\n21.4.2017 15:44 | Indikator.ba\nU narednih nekoliko mjeseci nadležni organi Republike Srpske izdat će sve neophodne dozvole za rad Društva za upravljanje Evropskim dobrovoljnim penzijskim fondom i Evropskog dobrovoljnog penzijskog fonda.\nPočetkom aprila u Banjoj Luci održana je osnivačka skupština Društva za upravljanje Evropskim dobrovoljnim penzijskim fondom, nakon čega je sredinom aprila Agenciji za osiguranje Republike Srpske podnesen zahtjev za izdavanje dozvole za rad.\nSkupna pokojninska družba iz Ljubljane, zajedno s Evropskom bankom za obnovu i razvoj (EBRD) i Penzijskim rezervnim fondom Republike Srpske (PREF), osnivač je prvog Društva za upravljanje dobrovoljnim penzijskim fondovima u\nPrezentacija o procesu reforme penzijskog sistema u Sloveniji, trećem stubu penzijskog sistema – dobrovoljnim penzijskim fondovima i Skupnoj pokojninskoj družbi, najvećem Društvu za upravljanje penzijskim fondovima u Sloveniji, održana je danas u Ljubljani za predstavnike medijskih kuća iz Republike Srpske.\nTokom prezentacije prestavljen je sistem i plan rada prvog dobrovoljnog penzijskog fonda u Republici Srpskoj – Evropskog dobrovoljnog penzijskog fonda (EPF).\n-Ugostili smo predstvanike medija iz Republike Srpske, s ciljem da ih upoznamo o našem poslovanju u Sloveniji u prethodnih 15 godina, ali i o planovima u Republici Srpskoj. Drago nam je što smo, zajedno s EBRD-om i PREF-om, dio ovog projekta koji ima veliku važnost za sve zaposlene i poslodavce koji će imati mogućnost da uplaćuju doprinose u dobrovoljni penzijski fond. Ovo je veoma važan korak u procesu reforme penzijskog sistema u Republici Srpskoj. Osnivači dobrovoljnog penzijskog fonda su veoma respektabilne finansijske institucije i radi se o dugoročnom projektu, koji podrazumijeva dobrovoljnu dugoročnu štednju za starost – izjavio je Tomaž Završnik, koji će biti direktor novoosnovanog Društva nakon dobijanja saglasnosti od Agencije za osiguranje Republike Srpske.\n-Jedna od naših primarnih aktivnosti jeste edukcija, prije svega poslodavaca i zaposlenih a prvi korak je svakako da se mediji upoznaju o načinu funkcionisanja dobrovoljnih penzijskih fondova. Očekujemo da ćemo početkom druge polovine 2017. godine završiti sve neophodne procedure i započeti s radom- izjavila je Gordana Drobnjak, koja će obavljati dužnost izvršne direktorice novoosnovanog Društva nakon dobijanja saglasnosti od Agencije za osiguranje Republike Srpske, izvijestila je Fena.


Bieber: Nepovjerenje je problem Zapadnog Balkana, rješenje je EU | EU i Zapadni Balkan | Al Jazeera Balkans\nNedostatak povjerenja u regiji profesor na Univerzitetu u Grazu objašnjava teškim procesima promjene, nedostatkom demokratskih institucija i visokim nivoom polarizacije.\nFlorian Bieber: Naslijeđe ratova iz devedesetih različito tumačenje tih događaja teško doprinosi kreiranju održivog povjerenjaAl Jazeera - Arhiva\nFlorian Bieber, profesor na Univerzitetu u Grazu, smatra da je nedostatak međusobnog povjerenja generalni problem na Zapadnom Balkanu, a kao jedinu instituciju koja može utjecati na taj proces vidi Evropsku uniju, zbog njenog integracionog mehanizma.\nBieber, koji je učesnik ovogodišnjeg online Beogradskog sigurnosnog foruma "Nema mira bez poverenja", ocjenu o nedostatku povjerenja objašnjava teškim procesima promjene, nedostatkom demokratskih institucija i visokim nivoom polarizacije u cijeloj regiji.\nUz to, navodi i polarizaciju između vlasti i opozicije te aktuelnu krizu s pandemijom korona virusom, koja doprinosi da se iznova testira nivo povjerenja između građana i države, prenosi Tanjug.\n"Države su morale reagirati u teškim uslovima, pokušavajući se suprotstaviti pandemiji bez pravog recepta kako to uraditi uspješno, zbog čega su građani dodatno izgubili povjerenje u institucije, čak i kada je riječ o drugim pitanjima", rekao je Bieber.\nGeostrateški ciljevi velikih sila\nGovoreći o problemu međusobnog povjerenja u regijiu, kaže da naslijeđe ratova iz devedesetih, kao i različito tumačenje tih događaja u Srbiji, Hrvatskoj, Bosni i Hercegovini i na Kosovu veoma teško doprinosi kreiranju održivog povjerenja.\n"Na tome se sada ne radi i na to ne mogu utjecati vanjski akteri. Sve to zavisi od aktera unutar regije, a jedina institucija koje može utjecati na taj proces je EU, zbog njenog mehanizma integracije, kao i zbog mogućnosti da pruži primjer kako su se zemlje EU-a bavile svojim naslijeđem, i to ne uvijek pozitivno. Taj proces je veoma težak", navodi Bieber.\nBieber tako odgovara i na pitanje da li, kada je riječ o regiji, vidi odgovornost međunarodne zajednice za podrivanje međusobnog povjerenja, a vezano za njihove geostrateške ciljeve velikih sila, naročito prije i poslije raspada Jugoslavije.\nKonstatira da u regiji i dalje neki vanjski akteri rade na povećanju nepovjerenja, napetosti i podizanju tenzija, jer imaju koristi od toga te podsjeća da uloga stanih moćnika ima dugu historijsku ulogu na Zapadnom Balkanu.\nOna s jedne strane nije uvijek konstruktivna, a s druge strane se zasniva na dobrim namjerama.\nMeđutim, Bieber navodi da su mnoge vlade u regiji u posljednjih 20 godina vješto iskorištavale vanjske aktere i koristili ih da ojačaju svoje pozicije prema opoziciji, da naprave savezništva jedni protiv drugih za lične interese ili igrajući na kartu kreiranja prijetnje kod određenih vanjskih aktera.\nNekada i vanjski akteri interveniraju\nPostoje vanjski akteri koji nekada "interveniraju", ocjenjuje on, ali dodaje da se u regiji, pogotovo nakon raspada Jugoslavije, ljudi osjećaju nemoćno i misle da se odluke donose na nekom drugom mjestu - u Washingtonu, Briselu, Moskvi, Pekingu te da postoje agencije koje kontroliraju institucije.\nKaže da je to nekada zaista tako, ali da se nekada to tako i projektira, jer je "nekada veoma zgodno okriviti vanjskog aktera za unutrašnje probleme".\n"Na osnovu toga smatram da su vanjski akteri dio šire slike kreiranja povjerenja na Zapadnom Balkanu, ali tu se, također, postavlja pitanje: Da li njima treba vjerovati?", ističe Bieber.\nPovjerenje prema EU i njenim institucijama, prema njegovim riječima, različito je među zemljama članicama na Zapadnom Balkanu, gde je EU vanjski faktor.\nNa pitanje da li u evropskoj javnosti, koja, kao i on, najčešće kritizira lokalne vlasti, postoji razumijevanje za okolnosti s kojima se suočavaju zemlje na Zapadnom Balkanu te kakva je u svemu tome uloga najmoćnijih zemalja, Bieber kaže da je jasno da je interes i razumijevanje EU-a za Zapadni Balkan "veoma nisko".\n"Ako pogledate u medijima, od Austrije od Velike Britanije, iako Engleska više nije članica EU-a, generalni interes i znanje nisu veoma visoki, a i dalje postoje mnogi stereotipi", objašnjava Bieber.\nNa Zapadni Balkan, dodaje, i dalje se gleda iz ugla ratova devedesetih, organizizanog kriminala, siromaštva, korupcije...\nRiječ je o problemu imidža, koji nije uvek takav u realnosti, ali naravno, to oblikuje evropsku politiku, jer su političari odgovorni svojim građanima, kaže Bieber i konstatira da se negativan stav evropske javnosti reflektira i na politiku EU-a.\nTeško do agende EU proširenja\nPodsjeća da je slično bilo i tokom posljednjih proširenja EU-a, kada je proces integracije vođen dok je istovremeno javnost u zemljama Unije bila protiv proširenja.\n"Unija je taj proces vodila uz opravdanje o njenom strateškom interesu", naglašava Bieber i dodaje da je politika proširenja uvijek bila najnepopularnija u evropskom društvu, a da to iskorištavaju političari iz krajnje populističke desnice.\nKako kaže, veoma je teško voditi politiku proširenja uz snažno odbijanje javnosti.\n"Političari EU-a u ovom trenutku nisu ohrabreni da postave proširenje na agendu, tako da je politika prema Zapadnom Balkanu zasnovana na nedostatku razumijevanja, daljeg oblikovanja načina na koji EU djeluje u regiji, koji je nekada više kritizerski, a nekada od pomoći. Ipak, sve je to u cilju kretanja procesa u pozitivnom i konstruktivnom smjeru", ocjenjuje Bieber.\nBieber i Serwer: Vašingtonski sporazum će brzo biti zaboravljen\nBieber: Moskva ne može biti korisna u dijalogu Beograda i Prištine


Izvor: Radio Televizija Vojvodine, 26.Jun.2017, 14:39 (ažurirano 02.Apr.2020.)\nPredsednik Privredne komore Vojvodine Boško Vučurević i direktor Visoke poslovne škole strukovnih studija dr Jelena Damnjanović potpisali su Sporazum o poslovno-tehničkoj saradnji u Novom Sadu.\nSporazumom su obuhvaćena i >> Pročitaj celu vest na sajtu Radio Televizija Vojvodine << zajednička istraživanja, rad na projektima, kao i organizacija stručnih i naučnih skupova. Jedan od prioritetnih ciljeva PKV je uvezivanje nauke i privrede, kako bi se ojačao privredni ambijent na prostoru AP Vojvodine, rekao je predsednik Vučurević.\nZbog toga nam je, kao školi takvog profila, neophodna saradnja sa privredom.\nNaš cilj, misija i namera jeste da uspostavimo što tešnju saradnju sa preduzećima sa teritorije AP Vojvodine, kako bi naši studenti mogli što pre i što bolje da se pozicioniraju na tržištu rada, tačnije da se zaposle odmah nakon završenih studija, rekla je Damnjanović.\n26.Jun.2017: Radio Televizija Vojvodine\nDan pre: 25.Jun.2017\nDan posle: 27.Jun.2017


ZA VIKEND U BEOGRADU IMUNIZACIJA ZA PRIVREDNIKE I ZAPOSLENE IZ REGIONA: PROCEDURA JE JEDNOSTAVNA | Hayat.ba\nZA VIKEND U BEOGRADU IMUNIZACIJA ZA PRIVREDNIKE I ZAPOSLENE IZ REGIONA: PROCEDURA JE JEDNOSTAVNA\nZa vikend u Beogradu imunizacija za privrednike i zaposlene iz regiona\nOvog vikenda će u Beogradu biti organizovana vakcinacija za privrednike i njihove zaposlene iz Bosne i Hercegovine, Crne Gore, Sjeverne Makedonije, Albanije i Kosova koji žele zaštitu od koronavirusa, izjavio je predsjednik Privredne komore Srbije Marko Čadež.\nPrivredna komora Srbije (PKS) u saradnji sa Vladom Srbije, organizovala je imunizaciju više hiljada privrednika i zaposlenih u kompanijama i nastavit će sa vakcinacijom. Kao novi korak u ovoj akciji, PKS je obezbijedila i 10.000 vakcina za privrednike i zaposlene iz regiona.\nMi smo jedan region, naše ekonomije su tijesno povezane i samo zajedno možemo da pobijedimo ovu poštast. PKS je do sada organizovala vakcinaciju velikog broja naših privrednika i radnika, a sada želimo da pomognemo i našim komšijama kako bi uspjeli da očuvaju svoje ekonomije, jer samo tako čitav region može da ide naprijed – rekao je Čadež, koji je i predsjednik Upravnog odbora Komorskog investicionog foruma Zapadnog Balkana.\nOna je naveo i da je procedura imunizacije privrednika iz regiona krajnje jednostavna, javlja AA.\nPotrebno je samo da se kompanije iz regiona jave svojim privrednim komorama koje će u koordinaciji sa Privrednom komorom Srbije organizovati vakcinaciju u Beogradu – kazao je Čadež, a saopštila PKS.


Evropska perspektiva suštinski važna za region - Studio B\nEvropska perspektiva suštinski važna za region Tanjug\nRegionRegion Pocetna 09. 07. 2019. 11:51:42\nEvropska perspektiva suštinski važna za region, koji neće biti stabilan, dok sve zemlje ne postanu članice EU, poručila premijerka Brnabić na Samitu Procesa saradnje u jugoistočnoj Evropi i oštro odgovorila albanskom predsedniku koji\nje pozivao zemlje učesnice samita da priznaju takozvano Kosovo.\nDržave istovremeno moraju međusobno da se povezuju, kako bi region bio predvidljiv i dao signal uniji da smo spremni da postanemo njeni članovi, poručila je premijerka Srbije Ana Brnabić.\nOna je ponovila da Srbija podržava i apeluje na EU da u što kraćem roku donese pozitivnu odluku o otvaranju pregovora sa Albanijom i Severnom Makedonijom, jer je to važno za ceo region.\nTakođe, navela je da je Srbija završila gradnju južnog kraka Koridora 10, te da će do septembra biti završen i istočni krak prema Bugarskoj, kao i da će do kraja jula početi izgradnja autoputa ka BiH.\nPodsetila je takođe, da je u planu izgradnja autoputa ka Prištini, Tirani i Draču, koji će, kaže, biti jedan od osnovnih pravaca koji će dati i ljudski i politički signal.\nSa druge strane, podvukla je da Priština od novembra prošle godine direktno krši CEFTA sporazum, kada je uvela takse od 100 odsto na robu iz cengtralne Srbije i BiH. Posledica je po prvi put u poslednjih sedam godina smanjena trgovinska razmena u celom regionu.“To je unelo i dodatno nepoverenje u dosta rovite odnose u regionu”, primetila je premijerka Srbije.\nTakođe, ukazala je na političke implikacije koje usporavaju infratstrukturne projekte, koji su važni za kvalitet života građana.Kao primer, navela je most Ljubovija – Bratunac, koji kaže, građani vide, ali ne mogu da ga koriste, jer nema pozitivne odluke o otvaranju graničnih prelaza, čak ni privremenih.\n„Imamo most, ljude koji ga svaki dan vide i ne mogu da ga pređu. Molim vas, pošto se svaka dva meseca viđamo, da ne pravimo političke gluposti. Dajte da donesemo odluku da otvorimo makar privremeni granični prelaz. Zašto smo svi ovde, ako takvu stvar ne možemo da uradimo“, upitala je Brnabić.\nPrimer za to je, kaže, Luka Apatin, za koju postoje zainteresovani partneri, ali niko neće da investira dok to pitanje ne reše Srbija i Hrvatska.\nTakođe, navela je da Srbija podržava i Komisiju za pitanja migracija, ali je dodala da u to treba uključiti i EU, jer pitanje migranata nije regionalno, budući da migranti u zemlje regiona ulaze iz EU i idu dalje u EU.“Sami ne možemo, potrebna je zajednička evropska politika ka migracijama i mi ćemo to podržati“, zaključila je Brnabić.\nPSJIE ne prepoznaje tzv Kosovo, nema mesta provokacijama\nAna Brnabić reagovala je na izlaganje albanskog predsednika Iljira Mete na Jahorini, i poručila mu da Proces saradnje u Jugoistočnoj Evropi (PSJIE) ne prepoznaje takozvanu Republiku Kosovo i da nema mesta provokacijama.


Eraković za velika dela\nCrveno-beli su slavili u sinoćnom meču Lige Evrope protiv Ludogoreca minimalnim rezultatom 1:0 i odličnom partijom obezbedili novo evropsko proleće. Naši fudbaleri kontrolisali su dešavanja na terenu i bili bolji tim tokom većeg dela utakmice. Kompletna ekipa igrala je direktno i sa velikom željom za pobedom, a u redovima izabranika Dejana Stankovića istakao se najmlađi starter meča, talentovani defanzivac, Strahinja Eraković.\nVeć na samom startu meča, moglo se naslutiti da će Zvezdin “bonus” fudbaler biti jedan od najboljih na terenu kada je u prvom minutu nakon odličnog centaršuta Kange, glavom ugrozio gol protivnika. Prema statističkoj platformi InStat, Eraković je na sinoćnoj utakmici ostvario ukupan indeks 232 i time značajno doprineo pobedi naše ekipe. U defazivi je ponovo bio odličan u svim segmentima. Kada se radi o duel igri, Eraković je ostvario uspešnost od 69 procenata, a od ukupno 13 duela u kojima je učestvovao, iz devet je izašao kao uspešniji od napadača Ludogoreca.\nPopularni “Čupa” bio je potpuno dominantan u skok igri gde je u sedam od devet navrata bio viši od protivničkih igrača, dok je na terenu iz tri duela izašao kao bolji. Uklizavao je u tri navrata pravovremeno mladi fudbaler, i pet puta je uspešno oduzimao loptu od protivnika. Eraković je bio dominantan na poziciji levog beka što govori i činjenica da je u tri navrata osvajao loptu u duelima sa Despodovim koji je ujedno i najbolji fudbaler bugarskog tima.\nDa je Eraković važan šraf Zvezdine mašinerije potvrđuje i podatak da je talentovani defanzivac imao ukupno 72 posto uspešnih dodavanja, dok je najviše kombinovao sa Dragovićem, Srnićem i Ivanićem.\nMladi defanzivac do sada je ove sezone odigrao 16 mečeva u svim takmičenjima, a od njega su više puta nastupili samo Rodić i Dragović (25) i Gajić (19) kada se govori o defanzivcima našeg tima. Treba napomenuti i da je Zvezdin biser odličnim partijama ove sezone stekao veliko poverenje stručnog štaba što potvrđuje i podatak da je Eraković postao drugi najmlađi kapiten Crvene zvezde na evro-sceni u ovom veku kada je na meču protiv Ludogoreca na gostovanju poneo kapitensku traku i tako ispisao istoriju našeg kluba.\nTalentovani fudbaler skrenuo je pažnju na sebe na gostovanju protiv Hofenhajma prethodne sezone, kada je naš tim na žalost poražen, ali smo tada dobili Strahinju Erakovića koji je taj susret obeležio kao jedan od najboljih fudbalera na terenu. Nakon toga, Eraković je doživeo povredu koja ga je odvojila od terena. Vratio se “Čupa” još jači nakon povrede i ponovo postao jedan od važnih šrafova Zvezdine odbrane, a sigurni smo da će i u nastavku sezone mladi defanzivac nastaviti da beleži odlične partije i opravdava poverenje Dejana Stankovića.


Otimanje komunalnih usluga - Mašina\nPredrag Momčilović\t· 07.02.2017.\nOd prvog januara, država je uz pomoć dva zakona komunalne delatnosti u potpunosti gurnula na tržište. Pred sam kraj prošle godine Skupština Republike Srbije usvojila je po hitnom postupku Zakon o izmenama i dopunama Zakona o komunalnim delatnostima. Istog dana je, zajedno sa ovim zakonom, usvojen i Zakon o izmenama i dopunama Zakona o javno-privatnom partnerstvu i koncesijama, koji će u sadejstvu s prethodnim dovesti do efikasnije uzurpacije javnih dobara i usluga od strane privatnih interesa.\nPravdajući ubrzano donošenje zakona potrebom za stvaranjem bolje poslovne klime, ali i pod pritiscima iz Brisela i MMF-a, koji se protive državnim monopolima, zakon je donesen bez prevelike buke i javne debate o posledicama koje nam slede liberalizacijom u sektoru komunalnih delatnosti. Uprkos tvrdnjama vlade da će novi zakon o komunalnim uslugama obezbediti kvalitetniju uslugu uz smanjenje troškova, postoji mnogo razloga za sumnju, posebno zbog postojanja brojnih primera iz susednih zemalja, u kojima su slični zakoni doveli do katastrofalnog stanja u sektoru komunalnih delatnosti.\nKomunalne delatnosti su delatnosti od opšteg interesa. Ova rečenica i dalje stoji u uvodnom pasusu zakona, ali se kontinuiranim zakonskim promenama opšti interes pretvorio u privatni. Javna infrastruktura i javne usluge planirane su i pravljene od zajedničkog novca zarad zadovoljavanja potreba celokupnog društva. Još od 1980-ih godina svaki novi zakon o komunalnim delatnostima otvarao je prostor za upliv privatnih interesa uz sve veću isključenost najugroženijih delova stanovništva. Čekajući kraj „trazicije“ došli smo do toga da na tržište stavimo nekadašnja javna dobra i usluge. Opšti interes ostao je samo mrtvo slovo na papiru u trenucima kada smo prepušteni samo surovim zakonima tržišta.\nŠta nam donosi novi zakon o komunalnim delatnostima\nNovim zakonom o komunalnim delatnostima u privatne ruke bi mogle doći, između ostalog, usluge vodosnabdevanja, grejanja, odnošenja smeća, održavanje puteva, groblja, javne rasvete, ulica i parkova. Od ukupno petnaest komunalnih usluga, devet je predviđeno za koncesiju gde bi privatnici uslugu isporučivali kao koncesionari prirodnog bogatstva u javnoj svojini, a za ostalih šest predviđen je model javno-privatnog partnerstva.\nMeđutim, izgleda da postoje i kreativne interpretacije zakona kojima se polje komunalnih delatnosti po nahođenju političara na vlasti može proširiti i na dodatne usluge koje se u zakonu ne pominju. Tako je Skupština grada Beograda usvojila odluku po kojoj delatnost Direkcije za građevinsko zemljište postaje komunalna. Iz Ministarstava za saobraćaj, građevinarstvo i infrastrukturu i Ministarstva finansija poručuju da lokalne samouprave mogu samostalno odlučiti o tome koje će delatnosti smatrati komunalnim. Ovakve izjave samo doprinose konfuziji i mogu voditi zloupotrebi ionako već lošeg zakona.\nNakon što je privatizacija proizvodnih pogona gotovo u potpunosti završena, novi zakon o komunalnim delatnostima širom otvara vrata privatnom kapitalu da kroz javno-privatna partnerstva i koncesije nastavi proces svoje akumulacije. Komodifikacija i privatizacija sektora komunalnih delatnosti, koji postoji zarad zadovoljenja osnovnih potreba svih građana, neumitno vodi povećanju cena, isključenosti najsiromašnijih korisnika, opadanju kvaliteta usluga i otpuštanju radnika zarad maksimizacije profita.\nPraksa funkcionisanja javno-privatnih partnerstava i koncesija gotovo uvek ide samo u korist jednog od partnera, i to onog privatnog. Privatni partner obično preuzima profitabilni deo, kao što su naplata ili pojedini delovi distribucije, i iz tih poslova izvlači profit, dok se mnogo skuplji i tržišno neisplativi delovi procesa ostavljaju u rukama javnog partnera. Nastali gubici na jednoj strani se socijalizuju, dok se profit privatizuje i na kraju imamo pojedince koji se bezobrazno bogate, dok gubitke snosi celokupno stanovništvo date oblasti ili države, u zavisnosti od veličine i značaja partnerstva ili koncesije.\nDobar primer kako ova praksa funkcioniše kod nas jeste i partnerstvo Gradske uprave grada Beograda i BUS PLUSA, gde jedna privatna kompanija izvlači profit iz javnog dobra dok kvalitet usluga opada a cena raste. Preuzevši sistem naplate karata, BUS PLUS je osigurao svoj procenat profita, dok zbog povećanja troškova prevoza, ali i većeg broja kontrolera potrebnih za naplatu karata najviše gubi javno preduzeće GSP, a preko njega i svi građani.\nSličnu logiku možemo da prepoznamo i u EPS-ovom prošlogodišnjem sporazumu za očitavanje potrošene struje, zbog kojeg je cena te usluge sada rekordno visoka (sa 10 do 30 dinara po brojilu porasla je na 39,99 dinara), dok se kvalitet te usluge nije poboljšao, o čemu svedoče brojne žalbe građana povodom neosnovano uvećanih decembarskih računa.\nDa zakon ostavlja neke stvari i u javnoj svojini, pokazuju nam i članovi gde se pominje da lokalnim samoupravama ostaju obaveza da, između ostalog, organizuju javni prevoz trolejbusima i tramvajima. Da nije tužno ‒ bilo bi smešno, pošto je opšte poznato da u Srbiji samo Beograd ima u okviru javnog prevoza trolejbuse i tramvaje, a u njima je sistem naplate već u privatnim rukama. Time se još jednom dokazuje da se privatni profit stavlja na prvo mesto.\nPrema jednom medijskom izveštavanju, zasad je najveće interesovanje privatnika za sistem vodosnabdevanja, pošto je tu obim naplate najveći, a o apsolutnoj neophodnosti vode nije ni potrebno govoriti. Iskustva s privatizacijom sistema vodosnabdevanja imale su i druge države, i iz njihovih primera mogli bismo mnogo toga naučiti. Primeri loših privatizacija su brojni, od Pariza, gde je cena skočila 260% uz velika otpuštanja radnika, a kvalitet usluge je opao, preko Atine i Soluna, sve do Manile ređaju se katastrofalne privatizacije. Pojedine periferne države pod pritiskom duga (Grčka), ili uslovljene EU pretpristupnim pregovorima (Rumunija, Bugarska), privatizovale su sektor komunalnih delatnosti.\nBugarska i Rumunija imaju izrazito negativna iskustva nakon što su privatnicima prepustile komunalne službe. Ove države su privatizovale gotovo sve, od energetike preko odnošenja smeća do vodosnabdevanja. Posledice su katastrofalne, pa su zbog porasta cena usluge od vitalnog značaja za normalan život postale gotovo nedostupne velikoj većini građana. Cene komunalnih usluga jedan su od najbitnijih povoda i za izbijanja velikih socijalnih nemira i protesta u Bugarskoj. Dobrog primera privatizacije u sektoru komunalnih delatnosti uopšte nema.\nS privatizacijom u sektoru komunalnih delatnosti očekuju nas nova otpuštanja pod parolom optimizacije procesa rada. Optimizaciju uvek prati eksploatacija onih radnika koji budu imali sreće i uspeju da zadrže posao. Ionako očajni uslovi rada u sektoru komunalnih delatnosti imaju sve izglede da postanu još nehumaniji. U budućnosti verovatno možemo očekivati još više vozača autobusa primoranih da rade s rukavicama i kapama na glavama, ili promrzlih radnika zelenila koji rade za minimalne naknade. Štrajk upozorenja radnika JP Gradska čistoća, koji su već godinama zaposleni na osnovu ugovora o privremeno-povremenim poslovima i preko raznih agencija, samo je odraz stanja radnih prava zaposlenih u komunalnim preduzećima. Nesigurnost rada i sve više radnika koji dolaze preko agencija slika je koju ćemo još češće imati priliku da vidimo s nastavkom liberalizacije i deregulacije u tom sektoru.\nKao što je očito iz gore navedenih primera, komodifikacija i privatizacija sektora komunalnih delatnosti vode produbljivanju društveno-ekoloških problema, ali bitno je naglasiti da i trenutno stanje nije održivo. Budući da su komunalna preduzeća postala fabrike za partijska zapošljavanja, uz godine sistematskog urušavanja i neulaganja, svi komunalni sistemi su ugroženi i zahtevaju što hitniju obnovu, ali ne zbog toga što su deo javnog sektora, već zato što su decenijama ekonomski raubovani. Godine zapostavljanja dovele su do pobuna građana, pa su se već redovni protesti za nižu cenu grejanja iz Niša prelili i na druge gradove, što je kulminiralo nizom protesta od Majdanpeka i Negotina do Zrenjanina.\nRekomunalizacija kao ideja povratka osnovnih delatnosti neophodnih za funkcionisanje društva u javno vlasništvo sve češće se pominje, ali i realizuje u različitim zemljama. Čak se i u SAD, kao centru kapitalističke moći, gradovi sve češće okreću rekomunalizaciji i vraćaju komunalne sisteme u javno vlasništvo. Poznata je izjava direktora jednog velikog gradskog sistema u SAD: kada su ga pitali da li razmišlja o privatizaciji vodovoda, on je uzvratio kontrapitanjem ‒ da li biste vi prodali svoj krvotok?\nPotrebno je razmišljati i delovati dalekosežnije i od same rekomunalizacije komunalnih delatnosti. Problem partijskog zapošljavanja može se rešiti nehijerarhijskom, zajedničkom, demokratskom kontrolom nad javnim preduzećima i javnim resursima. Da bi se ovo postiglo, potrebno je da se komunalne delatnosti stave pod direktnu upravu zajednice, čijim su potrebama ove službe i namenjene. Upravljanje radnika i direktnih korisnika moglo bi da isključi pitanje profita iz jednačine i da poveća transparentnost i izgradi poverenje u izabrane predstavnike koji će rukovoditi procesom. Sa spuštanjem odlučivanja na bazični nivo došlo bi do mnogo boljeg prepoznavanja problema i unapređenja procesa, jer ko može bolje da razume šta je potrebno lokalnoj zajednici od nje same.\nKljučne reči: infrastrukturajavni sektorprivatizacija\nJoachim Becker\t· 13.01.2020.\nMašina\t· 04.02.2019.


Učešće na Međunarodnom treningu Prevencije trgovine ljudima – Crveni križ FBiH\nMeđunarodni trening Prevencije trgovine ljudima održao se u Beogradu u organizaciji Crvenog krsta Srbije i UNITAS organizacije u periodu od 27. do 31. 07. 2018. godine. Trening se sproveo u prostorijama Crvenog krsta Srbije i okupio je učesnike i volontere iz Albanije, Bosne i Hercegovine, Crne Gore, Grčke, Italije, Makedonije, Srbije, te predstavnike IFRC-a, EYCC, NGO “Novi put” Mostar, UNITAS i druge.\nSvi učesnici su za ove potrebe dobili edukativni i informativni materijal koji će im pomoći da nastave sa razvijanjem programa u svojim Nacionalnim društvima. Pored edukativnih radionica učesnici treninga su imali priliku kroz prezentacije predstaviti aktivnosti mladih u svojim Nacionalnim društvima i podijeliti iskustva sa svim prisutnim. Posljednji dan treninga, 30.07.2018. godine bio je posvećen pripremi i zajedničkom obilježavanju Svjetskog dana borbe protiv trgovine ljudima na Ada Ciganliji gdje su učesnici treninga zajedno sa volonterima Crvenog krsta Srbije i predstavnicima drugih nevladinih organizacija sproveli preventivnu kampanju, kao i aktivnosti posvećene djeci u cilju da se podigne svijest o ovoj problematici.\nU sklopu treninga učesnicima je bilo organizovano i obilazak grada, kao i zajednička svečana večera. Kroz neformalni razgovor sa nacionalnim koordinatorom programa Prevencije trgovine ljudima u Crvenom krstu Srbije i timom trenera izražena je želja za bilo kakav vid pomoći i saradnje usmjereno na trenutnu situaciju u Bosni i Herecgovini koja se odnosi na migrante i rad sa migrantima.


RAZGOVOR Federalni ministar energije, rudarstva i industrije\nNa osnovui i zahtjeva Direktive o internom tržištu\nRAZGOVOR Džindić: Elektroprivrede će registrirati preduzeća za djelatnost distribucije\nSuština ovog procesa je, kako je izjavio federalni ministar energije, rudarstva i industrije Nermin Džindić, izdvajanje distribucije kao mrežne djelatnosti koja predstavlja prirodni monopol od ostalih djelatnosti za koje je moguća konkurencija.\n- Ova obaveza bit će realizirana tako što će elektroprivrede registrirati preduzeća za djelatnost distribucije koja će biti u njihovom vlasništvu. Ta nova preduzeća će, u skladu s direktivom, imati veliki stepen samostalnosti, te biti nezavisna u pogledu poslovnog upravljanja, organizacije i donošenja odluka, u odnosu na elektroprivrede kao vlasnike. Suština ovih odredbi je da se spriječi eventualno narušavanje konkurencije, odnosno da se omogući da usluge mreže mogu koristiti svi snabdjevači na tržištu pod jednakim uvjetima – pojasnio je Džindić.\nZbog navedenog u Programu je odabran pristup da za ove djelatnosti ne treba prejuducirati modele reorganizacije, posebno u pogledu pravnog razdvajanja, već da treba prvo uraditi detaljne analize i na osnovu njih donijeti odgovarajuće odluke.\n- To se odnosi i na djelatnost rudarstva, koja je povezana sa dugoročnim statusom termoelektrana i planovima korištenja uglja. Pri tome će od posebnog značaja biti planovi koji će utvrditi ciljeve BiH u globalnim procesima dekarbonizacije i transformacije elektroenergetskog sektora, posebno Nacionalni energetski i Klimatski plan (NECP), koji BiH mora donijeti i na osnovu odluka Energetske zajednice i na osnovu Pariskog sporazuma – rekao je u razgovoru za Fenu federalni ministar energije, rudarstva i industrije Nermin Džindić.\nBosna i Hercegovina je potpisnik Ugovora o uspostavi Energetske zajednice, koji je na snazi od 1. jula 2006. godine. Time je preuzeta obaveza preuzimanja i provedbe pravne stečevine Evropske unije koja se, između ostalog, odnosi na tržište električne energije.\nOsnovni cilj energetske zajednice, sa aspekta tržišta električne energije, jeste kreiranje stabilnog i jedinstvenog regulatornog okvira i trzišnog prostora koji osigurava pouzdano snabdijevanje električnom energijom i može privući investicije.\n31.01.2020 u 11:09\nNermin Džindić Energetska zajednica


Projekt ¨100 najvećih¨ počeo sa radom i u Srbiji | PrveNovine\nBiznis, Posao 0\nProjekt ¨100 najvećih¨ počeo sa radom i u Srbiji\nRealizacija projekta Poslovnih novina “100 najvećih” započela je i u Srbiji, pod sloganom “Množimo prilike, dijelimo uspjehe”.\nIz Poslovnihe novina navode da su tokom 47 godina postojanja prepoznali važnost promocije kompanija koje svojim djelovanjem i vrhunskim rezultatima doprinose stvaranju povoljnije poslovne klime i utječu na kreiranje pozitivnog mišljenja domaće i svjetske javnosti o privredi jedne zemlje.\nTakođer, podsjećaju da projekt “100 najvećih” već 32 godine afirmira razvoj bosanskohercegovačke privrede i bolji poslovni ambijent, a postao je prepoznatljiv i van granica naše države. Kroz franšizni ugovor za Crnu Goru zvanično je postao i regionalni u protekloj godini, a vrijednost projekta sada je prepoznalo i srbijansko tržište.\nDirektorica projekta u Srbiji Ana Knežević izjavila je da je taj poslovni godišnjak jedinstven jer sadrži potpuno objektivne rang liste sa oko 1.000 najboljih kompanija u Srbiji razvrstanih po ukupnom prihodu, dobiti, izvozu, investicijama i brojnim drugim parametrima poslovanja.\nRegionalno povezivanje, zajedničko pozicioniranje zemalja regije, imperativ ekonomske saradnje u regiji – sve su češće riječi koje se mogu čuti na gotovo svim poslovnim skupovima. Zato je ovaj vid saradnje idealna prilika za predstavljanje uspješnih kompanija, međusobno povezivanje i promoviranje proizvodnih ili izvoznih potencijala uz istovremeno promoviranje svoje zemlje.\nDirektorica projekta u BiH Alena Ahmetspahić-Fočo navela je da naša regija ima veliki potencijal kada su u pitanju uspješni privrednici, a da ovo predstavlja iskorak koji će doprinijeti regionalnom uvezivanju najuspješnijih kompanija.\nUkupan prihod 500 najuspješnijih kompanija u regionu, po posljednjim finansijskim izvještajima, iznosi približno 100 milijardi eura. U Srbiji 100 najvećih kompanija ostvaruju 34 milijarde dolara, u Sloveniji 29, Hrvatskoj 24, Bosni i Hercegovini 11 i u Crnoj Gori četiri milijarde eura.


Procedura vještačke oplodnje iziskuje boravak u drugim gradovima gdje se sprovode analize i kontrole, što uključuje dodatne troškove, shodno tome, Gradska uprava izlazi u susret bračnim parovima da obezbijedi novac i za putne troškove.\nUkoliko bračni parovi izraze želju sa finansiranje trećeg pokušaja vantjelesne oplodnje, obavezni su da dostave dokumenta u vezi prethodna dva pokušaja.\nOve godine evidentirano je dvet pokušaja vještačke oplodnje sa područja grada Bijeljina, međutim, u Odjeljenju za društvene djelatnosti ističu da ne raspolažu sa podacima o krajnjem ishodu u proceduri vještačke oplodnje,jer bračni parovi nisu dužni da ih obavjeste da li je vještačka oplodnja uspijela ili nije. Ali zato, kada je riječ o pronatalitetnoj politici, Ovo Gradsko odjeljenje raspolaže sa podacima u vezi broja rođenih beba od početka godine,a čiji broj pokazuje da je nešto manji u odnosu na prethodne godine, a da li će se on povećavati ili ne do kraja godine, ostaje nam da vidimo.\nBroj novorođenih beba poslednjih godina najviše se vezuje za urbana područja Semberije. A prema podacima Gradske uprave, u Bijeljini trenutno oko 150 porodica ima četvoro ili više djece. Činjenica je da sve veći broj mladih bračnih parova ima problem sa ostvarivanjem potomstva, tako da finansijska podrška od 20.000 maraka na godišnjem nivu dobro će doći kao pomoć i podrška zainteresovanim bračnim parovima koji se odluče da uđu u postupak vještačke oplodnje.\nViše iz ove kategorije « Penzioneri uglavnom zadovoljni povećanjem penzije /VIDEO/ Kontrole pokazale da su voda i namirnice zadovoljavajućeg kvaliteta /VIDEO/ »


Danas: Savamala izbrisana iz katastra i pre rušenja\nSreda , 2017-04-19 | 13:20:10\nRepublički geodetski zavod (RGZ) je i pre rušenja 12 objekata u Hercegovačkoj ulici u beogradskoj četvrti Savamala, 24. aprila 2016. godine, iz baze podataka izbrisao objekte u čitavoj Hercegovačkoj ulici na čijem lokalitetu je predvidjena izgradnja "Beograda na vodi", piše list Danas u izdanju od srede.\nPrema informacijama tog lista, svi objekti iz te ulice izbrisani su iz katastra nepokretnosti zbog čega se ispostavlja da na dan rušenja prema RGZ-u ništa od objekata nije srušeno, jer ništa nije ni postojalo.\nGradjanin Dragan Marić je u novembru prošle godine putem zahteva za pristup informacijama od javnog značaja zatražio kopije listova nepokretnosti u Hercegovačkoj ulici na dan 24. april, a RGZ je odgovorio da oni te podatke nemaju u svojoj bazi, piše Danas navodeći da je imao uvid u taj odogovor.\n"U bazi podataka RGZ opštine Savski venac ne postoje podaci, ne samo za Hercegovačku 4, nego i za sve ostale. U zahtevu sam ciljno naveo datum rušenja 24. april 2016.", rekao je Marić za list i dodao da je odgovor RGZ-a dokaz da su dali odgovor sa lažnim podacima ili su podatke stvarno uništili.\nMarić je najavio da će posle konsultacija sa zaštitnikom gradjana podneti krivičnu prijavu protiv nepoznate osobe iz RGZ, kao i gradjansku tužbu Višem sudu u Beogradu.\nVršilac dužnosti zaštitnika gradjana Miloš Janković potvrdio je za list da je postupak oko toga već u toku i da će po okončanju procedure Zaštitnik gradjana doneti akt.\nU noći izmedju 24. i 25. aprila prošle godine porušene su zgrade u Savamali, u Hercegovačkoj ulici u Beogradu. Grupa maskiranih ljudi porušila je objekte bagerima, a presretala gradjane koji su prolazili tuda, oduzimala im telefone i maltretirala ih. Gradjani su pozivali policiju, ali ona nije reagovala.


Žena slomila ruku na fontani ispred BBI: Uprava obećala isplatiti odštetu - Vazda\nŽena slomila ruku na fontani ispred BBI: Uprava obećala isplatiti odštetu\nSve je više Sarajlija koji ispred BBI Bentra na trgu na mjestu fontane doživljava nezgodne padove, piše novinska agencija Patria. Kako saznajemo nedavno je jedna Sarajka (ime poznato redakciji) bukvalno smrskala lakat okliznuvši se na mahovinu koja je nastala kada se fontana ugasila.\nOvu informaciju potvrdili su nam i u Upravi BBI Centra kazavši da imaju pritužbu jednog grđanina. Kako nam je otkrila porodica Sarajke pad je bio toliko ozbiljan, a povrede ruke teške da je operacija trajala više sati, a gips i fiksatore morat će nositi nekoliko mjeseci.\nPri tome je najveći problem, jer je ova nesretna žena po struci frizer, pa joj je ugrožen posao.\n– Uprava BBI Centra ima saznanja o jednom slučaju pada na lokalitetu fontane na Trgu. S tim u vezi, nakon što smo obaviješteni o istom, izvijestili smo stranku o proceduri predavanja zahtjeva za odštetu osiguravajućem društvu. Nakon što nam je stranka dostavila svu potrebnu dokumentaciju, zahtjev je predat osiguravajućoj kući – kaži iz BBI Centra.\nKako su dalje naveli fontana ispred BBI Centra, kao i ostatak Trga, se redovno održava i čisti i to od strane ugovorene firme koja održava čistoću u i ispred BBI Centra.\n– Uprava BBI Centra svakodnevno radi na održavanja i poboljšanju kvaliteta, kako svojih usluga tako i svoje imovine – navode iz BBI Centra.\n«Taksista udario u BMW, pobjegao, a ostala mu tablica»\nU oktobru časte sokom i kafom, u februaru suzavcem...\nZbog čega policija ne želi objaviti snimke ubistva...\nWales: Stado ovaca paslo marihuanu i izazvalo “hao...


Delegacija Republike Srpske u posjeti State Department-u FOTO\nRazgovori o stanju u energetskom sektoru\nDelegacija Republike Srpske boravi u Vašingtonu u zvaničnoj posjeti State Department-u i Svjetskoj banci.\nDelegaciju, u kojoj je i v.d. Izvršni direktor za ekonomsko – finansijska pitanja u Elektroprivredi Republike Srpske Darko Milunović, predvodi pomoćnik ministra za energetiku u Vladi RS Milan Baštinac.\nU State Department-u danas su ih primili Kathleen Larkin iz Deska za BiH i Colin Cleary, Direktor za energetsku diplomatiju za Evropu u State Department-u.\nBaštinac i Milunović su upoznali američke zvaničnike o stanju u energetskom sektoru Republike Srpske i BiH, kao i o aktivnostima Vlade Republike Srpske u okviru saradnje sa Energetskom zajednicom za jugoistočnu Evropu u cilju usaglašavanja legislative sa Trećim Energetskim paketom.\nImajući u vidu da Republika Srpska ima značajan energetski potencijal, ovom prilikom prezentovani su projekti, u cilju privlačenja američkih investicija. Na sastanku su posebno naglašeni budući razvojni planovi Elektroprivrede Republike Srpske i mogućnosti investiranja u projekte zelene energije.\nBaštinac je informisao direktora Cleary-ja da je Vlada Republike Srpske potpisala Memorandum o razumijevanju sa američkom kompanijom New Generation Power (NGP) iz Čikaga o razvoju projekta Reverzibilne elektrane Buk Bijela kapaciteta 600 MW i investicione vrijednosti 370 miliona evra.\nOn je američke zvaničnike upoznao i sa tim da će se delegacija Republike Srpske u sklopu posjete SAD sastati i sa investitorom, predstavnicima Svjetske banke i Nujorške berze, koji su izrazili interes za finansiranje pomenutog projekta. Govoreći o opredjeljenju Elektroprivrede Republike Srpske, Milunović je posebno naglasio proces reorganizacije ERS-a u skladu sa Trećim energetskim paketom, koja treba da omogući bolje pozicioniranje kompanije u regionu i konkurentniji rad na otvorenom tržištu.\nPredstavnici američke administracije su izrazili zadovoljstvo današnjim sastankom i spremnošću Vlade Republike Srpske i Elektroprivrede da ih informiše o budućim aktivnostima i razvoju saradnje sa američkim kompanijama u energetskom sektoru.\ndelegacija RS Stejt department


Iz Turske poslano 27 kamiona pomoći Halepljanima – Haber.ba\nIz Turske poslano 27 kamiona pomoći Halepljanima\nIz turske provincije Adiyaman, u kampanji ”Otvorite put Halepu” poslano je 27 kamiona pomoći za Halepljane u kojima se nalaze hrana, odjeća, pokrivači i ogrjev, javlja Anadolu Agency (AA).\nKamioni - Aandolija\nGuverener Adiyamana Abdullah Erin prilikom slanja kamiona kazao je kako je pomoć poslana Siriji, bratskoj zemlji već dugi niz godina. Prema njegovim riječima ovo nije prva pomoć, a neće biti ni posljednja.\n”Želim da bude okončano nasilje koje se vrši nad našom braćom”, rekao je Erin.\nProtjeranim stanovnicima Halepa poslano je 175 tona uglja, 72 tone brašna, 3.040 pokrivača, 1.305 paketa pelena, 5.940 paketa dječije hrane, hiljadu kreveta, hiljadu čaršafa, 30 tona bulgura, deset tona pšenice te velike količine obuće, vode, odjeće i drugog.\nTeme:foto dana, Halep, izdvojeno, kamioni, pomoć, Sirija, Turska


Početna Izjave Obećanja Izgradnja jeftinih stanova počinje krajem marta\nMinistarka građevinarstva, saobraćaja i infrastrukture o izgradnji jeftinih stanova.\n"Krajem marta možemo sigurno početi izgradnju (jeftinih stanova za pripadnike vojske policije i službi bezbednosti) u nekoliko gradova, a jedan od njih je Vranje, moguće i Beograd."\nMinistarstvo građevinarstva, 2. 2. 2018.\nJedno od “udarnih“ obećanja vlasti u predizbornoj kampanji za protekle beogradske izbore bila je i izgradnja jeftinih stanova za pripadnike vojske, policije i BIA. To je prvo, krajem 2017. godine, najavio predsednik Srbije Aleksandar Vučić, rekavši da će se stanovi graditi u Beogradu, Novom Sadu, Kragujevcu, Nišu, Kraljevu i Vranju, a da će cena kvadrata biti oko 500 evra. Ministarka građevinarstva Zorana Mihajlović navela je i rokove izgradnje.\nPočetkom februara Mihajlović je izjavila da je planirano da se u 2018. godini sazida 7.500 stanova, a da će gradnja početi već krajem marta u nekoliko gradova u Srbiji.\n“Za to će biti potrebno oko 220 miliona evra, uključujući i sredstva iz republičkog budžeta i sredstva lokalnih samouprava. Zakon će predvideti da domaće firme učestvuju sa 80 odsto u materijalu, opremi i drugom, a gradnja će trajati oko godinu i po dana”, rekla je Mihajlović.\nZakon o kom je Mihajlović govorila jeste lex specialis koji bi, prema njenim rečima, trebalo da omogući da se obećani stanovi brzo i jeftino izgrade. Dakle, da bi velika državna stanogradnja uopšte počela neophodno je da prvo Skupština usvoji ovaj zakon, što se još nije dogodilo.\nPomenuti dokument, koji je izradilo Ministarstvo građevinarstva, saobraćaja i infrastrukture predstavljen je novoformiranom telu vlade - Komisiji za pripremu predloga programa izgradnje stanova za pripadnike snaga bezbednosti Vlade republike Srbije.\n“Poseban zakon koji je danas predstavljen omogućiće da se sve procedure u vezi s izgradnjom stanova realizuju maksimalno efikasno, uključujući izradu projektne dokumentacije, eksproprijaciju i prostorne planove. Već u martu bi mogao da se nađe pred poslanicima“, izjavila je resorna ministarka početkom februara.\nNedugo zatim Mihajlović je izjavila da je ministarstvo “sve uradilo”, da je zakon spreman, da su napravljeni kriterijumi za izvođače i kako će stanovi izgledati. Od predstavljanja se, međutim, nije mnogo odmaklo. Gde je mesec i po dana nakon obećanja zapelo ne znamo, jer odgovor od ministarstva nismo dobili, ali lex specialis još nije ušao u skupštinsku proceduru.\nDakle, stigli smo do polovine aprila, a još nije usvojen poseban zakon koji bi bliže odredio sve uslove pod kojima će se zidati stanovi za zaposlene u službama bezbednosti. Posledično tome, ni sama gradnja nije počela, zbog čega Zorana Mihajlović za obećanje da će izgradnja jeftinih stanova početi krajem marta dobija ocenu “neispunjeno“.\nNa brojna pitanja Istinomera o obećanim jeftinim kvadratima Ministarstvo građevinarstva, saobraćaja i infastrukture nije odgovorilo. Ostali smo uskraćeni za informacije o tome šta je zakočilo usvajanje zakona, zbog čega je probijen rok početka radova, kojim preduzećima će biti poveren posao izgradnje, da li će biti raspisan javni poziv, kada će stanovi biti spremni za useljavanje, kao i pod kojim uslovima i po kojim kriterijumima će pripadnici snaga bezbednosti moći da konkurišu za kupovinu nekretina.\nU nameri da dobijemo informacije o obećanim jeftinim stanovima obratili smo se i Građevinskoj direkciji Srbije (GDS), jer je ministarka Mihajlović krajem februara izjavila da će ovo preduzeće u martu sagraditi “ogledni“ stan, kako bi se potencijalni kupci uverili u njihov kvalitet. Od odgovora, međutim, opet ništa. U GDS-u su nas kratko uputili na ministarstvo.\nInače, obećanja o izgradnji jeftinih stanova nisu novost za građane Srbije. Aleksandar Vučić, tada predsednik Vlade, imao je slične ideje još 2014. godine, kada je govorio da bi prvi jeftini stanovi mogli da budu gotovi do kraja 2015. Sve je, kao što smo videli, ostalo samo na zamislima, o čemu je Istinomer već pisao.\nMeđutim, nije sadašnja vlast jedina koja je obećavala hiljade jeftinih nekretnina. “Gradnja” jeftinih stanova počela je još 2000. godine, kada su nadležni bili još maštovitiji, pa su najavljivali zidanje čak 100.000 stanova sa nižom cenom kvadrata za mlade bračne parove i pripadnike snaga bezbednosti. Od ovog, ali i svih sledećih planova do danas su ostala su samo pusta obećanja, a ko nam je sve, 18 godina unazad obećavao jeftine stanove pogledajte u Istinomerovom tajmlajnu.\n[AŽURIRANO, 17. 4. 2018]: Ministarstvo građevinarstva, saobraćaja i infrastrukture dostavilo je odgovor nekoliko dana nakon objavljivanja teksta u kome navodi razloge za kašenjenje. U odgovoru se kaže da će izgradnja jeftinih stanova početi krajem avgusta 2018. u Vranju i Nišu, dok će ogledni stan biti završen sredinom maja. Istinomer će nastaviti da prati i ova obećanja.\nNaslovna fotografija: FoNet/Aleksanadar Levajković\njeftini stanoviMinistarstvo građevinarstvagradnja stanovaGrađevinska direkcija Srbije


Dokumentarci o herojima na Paliću\nPet dokumentarnih filmova o požrtvovanju običnih ljudi u ratovima tokom raspada Jugoslavije 1990-ih godina, posvećenih pomirenju Srbije, i Bosne i Hercegovine, biće prikazano od 18. do 24. jula na Festivalu evropskog filma na Paliću kod Subotice. Biće prikazani filmovi „Heroji bitke za ranjenike“ Aleksandra Reljića, „Apostoli dobra“ Maje Leđenac i Željke Mihaljević, „Znam šta je ofsajd“ Arijane Saračević Helać i Darka Špera, „Komšije“ Mirhe Dedić i „Nisu ćutali“ Norberta Šinkovića, Branislave Opranović, Darka Špera i Maje Leđenac.\nPredsednik Nezavisnog društva novinara Vojvodine Dinko Gruhonjić rekao je agenciji Beta da su filmovi inspirisani stradanjem Srđana Aleksića koga su srpski rezervisti ubili u Trebinju 1993. godine kada je pokušao da odbrani Bošnjaka Alena Galovića.\n„Bili smo sigurni da takvih pozitivnih primera ljudskosti ima još, ali da te priče nisu ispričane, u velikoj meri jer se kontekst devedesetih nije promenio, a i zato što i danas živimo u nečemu što se može zvati ‘zaleđenim sukobom’ „, rekao je Gruhonjić.\nIstakao je da pozitivni primeri ljudskosti mogu da doprinesu pomirenju država i naroda na prostoru bivše Jugoslavije.\n„Smatramo i da je dosta bilo priča o optuženima i osuđenima za ratne zločine koji se neprestano u javnosti i vodećim medijima u regionu pojavljuju kao nekakvi heroji, a ne kao zlikovci, što suštinski jesu“, rekao je Gruhonjić.\nAutor Aleksandar Reljić rekao je da je za njega bilo neverovatno saznanje da do sada niko nije pisao o doktorki Dušanki Vujasić iz Beograda koja je u vreme rata ostala u Domu zdravlja u Goraždu da bi pomagala ranjenicima.\nNjegov film posvećen je i „urbanoj legendi“ Predragu Daciću iz Goražda, za koga su svi mislili da će biti komandant paravojne jedinice, ali se on na samom početku rata prijavio da radi kao volonter u bolnici.\n„Doktorka Vujasić i Pero su poginuli, a u filmu ‘Heroji bitke za ranjenike’ pokušao sam da ih prikažem kao prave heroje, jer oni to i jesu, za razliku od onih o kojima se poslednjih 25 godina trovala javnost“, rekao je Reljić.\nAutor Darko Šper rekao je da je da su svi filmovi potresni, da predstavljaju dokument tog vremena, kako bi mladi koje ti ratovi nisu pogodili, uvideli prave vrednosti i da danas može da se živi drugačije i bolje.\nNjegov film je o sportistima koji su i u vreme rata nastavili da neguju prijateljstva i održavaju čvrste veze stvorene u vreme dok su igrali za košarkašku reprezentaciju Jugoslavije.\nFilm govori o Mirzi Delibašiću, Draganu Kapičiću i drugim proslavljenim reprezentativcima, kao i o antiratnim protestima u Vojvodini protiv prisilnog slanja rezervista u rat u BiH i Hrvatskoj, i o pojedincima koji su odbili da na nišanu drže dojučerašnje komšije.\nFilmovi su snimljeni u koprodukciji Nezavisnog društva novinara Vojvodine i Udruženja BH novinari, kao deo serije „Živeti zajedno“, koji je finansiran iz Medijskog fonda „Jačanje medijskih sloboda u Srbiji“ Delegacije EU u Srbiji, u partnerstvu sa nemačkom organizacijom Forum ZFD.


Ministri EU sutra o Ukrajini, Iraku\nZa evropske ministre vanjskih poslova sutra se završava ljetnji odmor - na poziv visoke predstavnice EU, Ketrin Ešton, okupljaju se vanredno u Briselu, razmatrajući aktuelne prilike na istoku i jugu evrpskog susjedstva, prije svega u Ukrajini i Iraku.\nKrize sa istoka i juga, situacija koja se usložnjava iz dana u dan, zahtijeva jasnu i hitnu evropsku reakciju, uvjerenja je bila i visoka predstavnica kada je uputila poziv ministrima evropskih članica da se sutra , tačno u podne, okupe u Evropskom savjetu.\n"Evropski servis za spoljne akcije i Komisija su radili zajednički na nivou eksperata i političkom nivou prkipremajući sutrašnji vanredni sastanak ministara spoljnih poslova, koji će se baviti ozbiljnim krizama našeg južnog i istočnog susjedstva, posebnom Irakom i Ukrajinom. Poznato vam je da i predsjednik Komisije, Žoze Manuel Barozo, prati veoma pomno situaciju u Ukrajini, a o tome je i telefonski razgovarao sa predsjednicima Ukrajine i Rusije, Porošenkom i Putinom", istakao je portparol Evropske komisije Majkl Dženings.\nKada je o Ukrajini riječ, očekuje se da ministri ukažu na potrebu zaštite civilnog stanovništva, medjutim, naglasava nacrt njihovih zaključaka, sva rješenja, humanitarna pomoć i akcije moraju biti provedeni uz poštivanje ukrajinske nezavisnosti i teritorijalne cjelovitosti. Pozvaće se Rusija još jednom da počne sa konstruktivnom ulogom traženja rješenja ukrajinske krize i u tom se svjetlu sa žaljenjem prima odluka Moskve o zabrani uvoza poljoprivrednih proizvoda iz EU i ostalih država koje su podržale sankcije protiv Rusije. Čini se, prema najavama, da će treće zemlje biti i meta evropske diplomatije kako bi zid sankcija prema Rusiji bio što neprobojniji a njihov efekat veći.\nA o posljedicama zabrane izvoza voća, povrća i poljoprivrednih proizvoda iz EU u Rusiju, danas su u Briselu razgovarali u Komitetu za zajedničko poljoprivredno tržište EU, želeći, koliko je god to moguće, smanjiti negativne posljedice takvog poteza Rusije koji će učiniti da evropski poljoprivrednici ostanu bez najmanje 12 milijardi eura godišnje. Trenutno je najveće pitanje šta raditi sa lako kvarljivim povrćem koje više nema svoje kupce.\n"Jedna od današnjih ključnih poruka je da je lako kvarljivo povrće pod trenutno najjačim udarom ovih mjera. Usred smo sezone, a nemamo alternativno tržište. Komisija je potvrdila da će naredne sedmice izaći sa hitnim mjerama - tržište se analizira i sastajaćemo se svake sedmice prateći situaciju", kaže portparol Rožer Vajt.\nI konačno, jedna od urgentnih tema sutrašnjeg sastanka je dramatična situacija u Iraku, gdje se iz dana u dan pogoršava humanitarna situacija sa stotinama hiljada žitelja, uglavnom manjina. Pozdravlja se američka akcija na zaustavljanju islamskih ekstremista, dok će tema isporuka evropskog oružja kurdskim borcima sasvim sigurno biti na stolu sastanka. Kada je riječ o evropskoj humanitarnoj pomoći, odobreno je dodatnih 5 miliona eura za hitne humanitarne potrebe.


Viši delovi Svrljiga bez vode, moguće restrikcije\nZbog smanjenja izdašnosti oba izvorišta iz kojih se Svrljig snabdeva vodom, viši delovi Svrljiga već dve noći nemaju vodu, a iz Javnog komunalno-stambenog preduzeća najavljuju moguće restrikcije, ukoliko se situacija u narednih par dana ne promeni.\nDirektor JKSP Svrljig Jovan Đorđević kaže da su ekipe na terenu i da pokušavaju da saniraju sve moguće probleme i eventualne gubitke na mreži, kako bi se prevazišla trenutna situacija.\nMoraćemo da preduzmemo >> Pročitaj celu vest na sajtu JužneVesti.com << mere, ili restrikcije ili cisterne koje će te ljude snabdevati vodom - kaže Đorđević.\nPreko Kancelarije za javna ulaganja, dodaje Đorđević, Svrljig je prošao i završio prvu fazu projekta velikog vodosnabdevanja gde, kaže, očekuje oko 2 miliona evra za rekonstrukciju vodovoda, a u drugoj fazi, koja je u toku, traju radovi na izmeštanju glavnog voda.\nVerovatno je da i ti radovi utiču na vodosnabdevanje i oni će potrajati nekih 8 dana - kaže Đorđević.\nAko ne bude problema, uz apel građanima za strpljenje, direktor JKSP-a očekuje da će se situacija do tada stabilizovati i da neće biti potrebe za uvođenjem restrikcija u vodosnabdevanju.


Petar iskenderov: Zašto je pregovore za Kosovo pokrila magla | SerbianForum\nPetar iskenderov: Zašto je pregovore za Kosovo pokrila magla\nGlas Rusije četvrtak, 23 decembar 2010 20:37\nNi EU ni UN sada baš i ne žele da uzimaju na sebe bilo kakve obaveze u odnosu na vladu Hašima Tačija\nPredsednik Srbije Boris Tadić je potvrdio zainteresovanost za pregovore sa vlastima Kosova i čak izjavio da je spreman da se sastane sa vršiocem dužnosti premijera Kosova Hašimom Tačijem. Sa svoje strane, Tači nema ništa protiv da se sastane sa Tadićem. Ipak, upravo sada pregovori Prištine i Beograda najmanje su verovatni.\nIzjave Borisa Tadića i Hašima Tačija imaju pre svega propagandističke ciljeve i adresovane su na međunarodnu zajednicu. U uslovima skandala oko izveštaja eksperta Saveta Evrope Dika Martija o umešanosti kosovskog premijera u trgovini ljudskim organima i drugim teškim zločinima - govoriti o susretu Tadića i Tačija je moguće samo kao hipoteza. I ne radi se samo o tome da za Beograd Tači ostaje ratni zločinac, a zaključci izveštaja Martija to samo potvrđuju. Glavno je da bi predviđeni pregovori trebalo da prođu pod nadzorom EU i pri aktivnom učešću UN. A ove institucije sada baš ne žele da uzimaju na sebe bilo kakve obaveze u odnosu na vladu Tačija. Pa i u samoj Prištini se nastavljaju nategnute kosultacije za formiranje novog kabineta - i zato je još nejasnije ko će i sa kakvim punomoćjem početi dijalog u ime Kosova.\nSUMNJE PREMA SRBIMA Ali, ako Hašim Tači izjavljuje da je spreman za pregovore samo da bi se pokazao fin, stavove Srbije određuju druge okolnosti. Za Beograd je sad važno da naglasi da je u potpunosti spreman da se potčini zaključcima Saveta Evrope i drugih organizacija koje nastavljaju da istražuju zločine kosovskih separatista, a sam da se drži na rastojanju - kako se ne bi dobio utisak da se preko skandala sveti Prištini. Jer, po tradiciji, na Zapadu se sa nepoverenjem odnose prema svim optužbama koje mogu da se čuju iz glavnog grada Srbije i smatraju se politički angažovanim. A zaključci PSSE, koje podržavaju ne samo Srbija i Rusija već i ključne zapadnoevropske države - to je skroz druga stvar.\nJoš jedan momenat nam ne daje da optimistički ocenimo perspektive pregovora Beograda i Prištine - to je nejasan i protivrečan dnevni red. Obe strane govore da treba početi od konkretnih pitanja - to su povratak izbeglica, borba protiv kriminala, socijalno-ekonomski problemi. Ipak diskusije o ovim pitanjima će ponovo i neizbežno dovesti strane do problema statusa Kosova. „Nije jasno i šta da se radi sa kosovskim Srbima koji ne priznaju vlast Prištine, poštuju Ustav Srbije i sopstvene organe samouprave", rekao je „Glasu Rusije" ekspert za Balkan Instituta slavistike RAN Aleksandar Karasjov. On smatra da se za sada ne vidi na koji način će međunarodna zajednica izaći na kraj sa navedenim problemima i organizovati dijalog:\nOTVARANJE OČIJU To je veoma težak zadatak, zato što Srbi ne priznaju nezavisnost Kosova, a administracija Prištine na svaki način pokušava da natera srpsku manjinu da prizna kosovsku nezavisnost. Lideri kosovskih Srba su već okrivili vlasti Beograda za preteranu popustljivost albanskoj strani i rukovodstvu EU i izjavili da se pregovori ne mogu voditi, a da se oni ni o čemu ne pitaju.\nA predsednik komiteta ruske Državne dume za međunarodne poslove Konstantin Kosačov smatra da međunarodnoj zajednici sada jednostavno nije do pregovora. Jer zaključci Dika Marti pokreću ozbiljna pitanja za mnoge zemlje:\n„Nadam se da će se o izveštaju gospodina Martija raspravljati ne samo u PSSE već i u nacionalnim parlamentima zemalja koje su zatvorenim očima podržale nezavisnost Kosova, ne čekajući ni na odgovarajuće istrage ni obezbeđenja uslova za minimalna ljudska prava. Pre svega ja govorim o srpkoj nacionalnoj manjini."\nTako da je sada ukaljana reputacija ne samo albanskih vlasti na Kosovu već i onih pod čijim će se okriljem voditi dijalog. Izlazak iz ove skandalozne situacije je za sada u gustoj geopolitičkoj magli.


Material Matters : Nova Iskra : Nova Iskra\nFionn Zarubica, kostimografkinja iz Los Anđelesa, će predstaviti svoje dugogodišnje istraživanje u okviru kojeg preispituje ulogu materijala u savremenom trenutku.\nNova Iskra će predstaviti još jedno u seriji predavanja koja se bave istraživanjima u polju dizajna u okviru Bricolage Lab Experimental Design kampa.\nKroz predavanje naslovljeno Material Matters, Zarubica će preispitivati uloga materijala i njegove interakcije u savremenom trenutku. Svojim istraživanjem Fionn postavljala ključna pitanja koja su pre svega oslonjena na apstrakciju pojma materijal, i njegovo značenje sagledano u kontekstu upotrebe čula.\nInterakcija je veoma bitan faktor pri demistifikaciji materijala kao pojma koji se koristi samo u upotrebnom značenju, bez osvrtanja na taktilnost i mogućnosti upotrebe kroz eksperimentisanje.\nKostimografkinja porekom iz Srbije. Rođena je u Los Anđelesu gde je i odrasla. Kostimografiju je studirala na Univerzitetu u Santa Barbari, a usavršavala se na kalifornijskom Univerzitetu u Los Anđelesu. U domenu pozorišta, Fionn radi više od dvadeset godina kao kostimograf dizajnirajući kostime za pozorište, film, balet, operu i televiziju u SAD, Kanadi i Evropi. Priznati je muzeolog i u januaru 2006. pridružila se Odeljenju za kostime i tekstil Okružnog muzeja umetnosti u Los Anđelosu (LACMA), gde je bila odgovorna za upravljanje i brigu o renomiranim kostimskim i tekstilnim zbirkama muzeja, kao i za realizaciju brojnih izložbenih postavki.\nTokom 2011. godine je dobila priznanje od kritičara za deo postavke u LACMA pod nazivom Umetnost performansa u Južnoj Kaliforniji 1970-1983, koja je bila deo Gettyjeve serije izložbi Pacifičko Standardno Vreme. Trenutno je radi u okviru kompanije Fionn Zarubica & Associates gde vodi program Upravljanje muzejskim zbirkama i predavač je na programu Menadžment sertifikacije zbirki kostima i tekstilana državnom Univerzitetu Kalifornije Long Beach.


Najava mera u populacionoj politici: Rad od kuće, stimulacije odgovornim firmama, skraćeno radno vreme\nIzvor: Radio 021, 14.Jan.2018, 08:41\nStopa prirodnog priraštaja neće još dugo biti dobra, jer smo stara nacija, kaže ministarka bez portfelja zadužena za demografiju Slavica Đukić Dejanović.\nPrirodni priraštaj (odnos rođenih i umrlih) bio je najlošiji 2016. godine, a te godine je i najmanje beba rođeno u poslednjih 112 godina. Demografska slika se za nijansu popravila 2017. godine.\n"Bebi bum generacija sada ima više od 65 godina. Smrtnost se povećava i zbog toga nam je indeks loš. Jako >> Pročitaj celu vest na sajtu Radio 021 << je važno da se rađa više beba, da zaustavimo pad rađanja, koji je godinama bio naša realnost", rekla je Đukić Dejanović.\nPosebno se, kako kaže, moraju uključiti lokalne samouprave da pomognu kroz razne projekte. Za te namene prošle godine je 15 lokalnih samuoprava dobilo 130 miliona dinara nepovratnih sredstava.\n"Sada su planirana sredstva pet puta veća, oko 600 miliona dinara i obuhvatićemo neuporedivo veći broj opština", rekla je ministarka.\nUrađen je i prateći akcioni plan šta su zaduženja svakog ministarstva pojedinačno. Fokus Strategije je, kako kaže, usklađivanje rada i roditeljstva, rad od kuće dok su deca bolesna u firmama gde je to moguće, skraćeno radno vreme za roditelje, finansijski podsticaj porodicama sa decom, borbu protiv neplodnosti (biomedicinski potpomognutu oplodnju).\nPo prvi put se, kako je rekla, vodilo računa i o migracijama u dokumentu koji predviđa aktivnosti za narednih 10 godina.\nIstiče da država traži modalitet kako da se stimulišu odgovorni poslodavci, koji zaposlenima olakšavaju roditeljsku poziciju. Razmatraju se i opcije da se takvim firmama pomogne kroz određene subvencije ili olakšice od poreza, a možda čak i kroz marketing proizvodnje kojom se bave.\nPodsetimo, Đukić Dejanović nedavno je poželela da u Srbiji ima više studentskih trudnoća, te da je potrebno podsticati i taj uzrast žena da ostvari trudnoću. Ova izjava u Novom Sadu izazvala je reakciju dela javnosti. Zbog čega taj deo javnosti smatra da rađanje "akademskih beba" ne sme da bude deo državne politike čitajte OVDE.\nZbog čega se broj sklopljenih brakova u Srbiji iz godine u godinu smanjuje i ko je zapravo odgovoran čitajte u našem tekstu OVDE.\nB92: O kritikama SPC:"Neotuđivo pravo žene da odluči o rađanju"\nBlic: Đukić Dejanović: Neotuđivo pravo žene je da ona odlučuje o rađanju


Počela prodaja avio-karata Beograd-Peking, cena 550 evra china radio international\nPočela prodaja avio-karata Beograd-Peking, cena 550 evra\n2017-07-24 18:48:38 cri\nKineska avio-kompanija Hainan erlajnz počela je da prodaje avio-karte za novu liniju između Beograda i Pekinga koja će biti uspostavljena od septembra.\nPovratne avio-karte za letove Beograd-Peking mogu da se kupe po ceni od 550 evra, prenosi Wisebroker. Linija Peking-Beograd biće uspostavljena od 15. septembra, a letovi će se obavljati dva puta nedeljno, ponedeljkom i petkom.\nNajkraće putovanje između dva glavna grada bi trebalo da traje oko 12 sati i 30 minuta, a avio-kompanija Hainan erlajnz, piše portal, obavljaće letove avionom erbas A330-300 sa 292 sedišta, 260 u ekonomskoj i 32 u biznis klasi.\nLetovi će se obavljati preko Praga, a kineska aviokompanija, navodi ovaj portal, je dobila dozvolu, takozvanu "Vazduhoplovnu petu slobodu", da prodaje i aviokarte samo za letove iz Beograda do Praga.(B92)


Kako da letite po najnižim cenama - Avionom - informacije o putovanju avionom\nVi ste ovde: Početak » Kako da letite po najnižim cenama\nNova pravila za nabavku povoljnih avionskih karata. Najbolje prolaze oni koji ih traže u subotu u jedan ujutru. „Er Srbija“ ima ustaljeni „srećni petak“, a ponekad i vikendom odobri popuste\nKo želi da putuje avionom po najnižoj ceni mora da prati promocije, spremi novac i brzo reaguje. Nažalost, nekadašnja pravila da je najjeftinije putovati radnim danima, noćnim letovima i ostati više od pet dana više ne važe, jer su se pojavile kompanije sa istoka koje su potpuno promenile tržište. Takođe, nekada su najjeftinije karte mogle da se kupe nekoliko dana pred put, a sada u „last minut“ periodu više ne mogu ni da se nađu.\n– Oni koji misle da mogu sami da pronađu najjeftinije karte, moraju biti uporni i da se time ozbiljno pozabave – kaže Vladimir Bogdanović, iz „Koko travela“. – Jedino pravilo koje i dalje važi jeste da su karte najskuplje u julu i avgustu i oko novogodišnjih i uskršnjih praznika, jer se prve prodaju. Inače, više nema pravila kada bi trebalo očekivati promocije avio-kompanija, jer ih objavljuju stihijski.\nJedina kompanija koma ima ustaljen sistem promotivnih karata je „Er Srbija„, kojoj je svaki petak „srećni petak“, kada mogu da se kupe povoljnije karte. Ali i „Er Srbija“ nekada subotom i nedeljom pusti još poneko odredište po promotivnoj ceni. Takođe, za Dan zaljubljenih će dve karte moći da se kupe po ceni jedne (i 30 odsto više) i za Dan žena će biti veći spisak jeftinijih karata. I „Lufthanza“ petkom karte za letove za evropske gradove daje po promotivnim cenama.\n– Svi koji žele da sami kupe karte moraju da se prijave na mejling liste što više avio-kompanija, lajkuju fejsbuk-strane i prate sve promocije – istiće Bogdanović. – Recimo, za Australiju treba pratiti „Etihad“ i „Katar“. Posle izvesnog vremena prepoznaje se jeftina karta. Čim se pojavi jeftina karta, moraju odmah da je kupe, jer avio-kompanije tokom dana menjaju cene i podižu takse. Treba voditi računa o rezervacijama koje se naplaćuju ukoliko se ne otkaže do ponoći.\n– Uvek je najpovoljnije kupiti kartu znatno unapred, čak i godinu dana, nego u poslednjem trenutku – ističe Bogdanović. – Kada se ne „uhvati“ promotivna karta za željeni period, najbolje je otići kod agenta koji može da pronađe druge, manje avio-kompanije. Recimo, u „Er Frans“ je karta za Havanu 900, agenti je imaju za 650, a na promociji može da se nađe za 590 evra. Pošto se nudi malo promo-karata, po toj ceni preko agenta može da se putuje sa „Kondorom“ u „last minitu“.\nMnogi putnici koji idu na prekookeanska putovanja koriste pilule za spavanje kako bi se odmorili tokom leta. Anesa Das sa državnog Ohajo univerziteta, međutim, upozorava da to nije dobra ideja kada putnici presedaju jer je neophodna brzina i snalaženje u traženju terminala.\nZabeleženi su i slučajevi da su putnici tokom leta razgovarali sa stjuardesom i ujutru se nisu sećali tog razgovora. Ukoliko se neko, ipak, odluči za pilule, trebalo bi da ih prvo isproba kod kuće, nekoliko dana pre leta.\nOznake: AVIO KARTEER SRBIJA


Vesti online / Vesti / Srbija / "Supermen u Feketiću" se vratio na Jutjub\n"Supermen u Feketiću" se vratio na Jutjub\nVideo snimak "Supermen u Feketiću" koji je obeležio prošlu nedelju, ponovo je dostupan na sajtu "Jutjuba", saopštila je danas Fondacija "Šer".\nŠala je u skladu sa zakonom, kome smeta nek' se ljuti, a ko se ljuti...\nTom snimku je dodat tekst s komentarima učešća prvog potpredsednika Vlade Srbije i predsednika Srpske napredne strane Aleksandra Vučića u pružanju pomoći zavejanima na autoputu kod Feketića 1. februara.\n"Smatramo da je vraćanje ovog snimka pozitivan korak za razvoj internetskih sloboda", ocenio je Šer u saopštenju.\nTa fondacija je prošle nedelje podnela krivičnu prijavu protiv odgovornih lica po čijoj su prijavi uklanjani video-snimci šaljive sadržine sa Jutjuba i poslala zahtev za informacije od javnog značaja Radio-televiziji Srbije, koja poseduje autorska prava nad originalnim snimkom.\nKako je prerada autorskog dela u svrhu parodije, a bez saglasnosti autora, dozvoljena zakonom, uklanjanje video-snimka bilo je neosnovano i predstavljalo je zloupotrebu prava, naveo je Šer. Fondacija je dodala da postoje indicije da je kompanija po čijim zahtevima je Jutjub onemogućavao pristup tom video-snimku, povukla zahtev za to.\n"Time je praktično priznala izvršenje krivičnog dela koje joj je stavljeno na teret, čime je prihvatila činjenicu da je povredila slobodu izražavanja. Naglašavamo da naknadno povlačenje zahteva za uklanjanje sadržaja kompaniju ne oslobađa pravne odgovornosti u ovom konkretnom slučaju, kako pred srpskim, tako i pred američkim sudovima", piše u saopštenju.\nFondacija "Šer" je apelovala na državne organe da što pre utvrde odgovornost svih aktera u neovlašćenom uklanjanju tog snimka, čime bi država jasno potvrdila da je u potpunosti posvećena poštovanju prava na slobodu izražavanja kao temeljnog ljudskog prava.\nSRBIJA Haos u Banatu: Olujni vetar prevrće šlepere (VIDEO)\nSRBIJA Vetar ruši i nosi i po Beogradu\nSreda 12.02.2014. 18:58\nSuper Mario ga zajebo\nČetvrtak 13.02.2014. 07:23\nVučić je zamislio da može sa medijima na isti način kao u Srbiji...


Bil Gejts (Bill Gates), planira da se povucce sa svakodnevnih duznosti u Majkrosoftu (Microsoft), da bi mogao da se posveti fondaciji za humanitarni rad. Gejts (50) je saopsstio da ce ostati predsedavajuci kompanije nakon prebacivanja svojih svakodnevnih duznosti u dvogodisnjem periodu. Gejts je osnovao Majkrosoft 1975. s prijateljem iz detinjstva Polom Alenom (Paulom Allenom)\nOn je naglasio da ce, iako predaje svoje svakodnevne duznosti od jula 2008. godine, on i dalje imati svoju ulogu u kompaniji. "Ja ne napustam Microsoft", kazao je Gejts. On je takode izjavio da ne planira da odustane od toga da bude najveci deonicar kompanije, na ssta je ponosan.\nGejts je vecc godinama na ccelu Forbsove liste najbogatijih ljudi u svetu sa visse od 50 milijardi dolara. Njegova fondacija raspolazze sa 30 milijardi dolara i prossle godine je odobrila oko 1,3 milijardi dolara u razne humanitarne projekte.